Ελληνας ο «Best Warrior»\n10-12-2018 | 15:29μμ\n❱❱ Ο σμηναγός Κοσμάς Χάλαρης, ανακηρύχθηκε «καλύτερος πολεμιστής» του ΝΑΤΟΘεωρείται ο καλύτερος Ελληνας «πολεμιστής», έχοντας καταγράψει περισσότερες από 900 ώρες πτήσης! Ο λόγος για τον σμηναγό (Ι) Κοσμά Χάλαρη, πιλότο της 331 Μοίρας της 114 Πτέρυγας Μάχης, ο οποίος ανακηρύχθηκε «Best Warrior» κατά τη διάρκεια του Tactical Leadership Programme (TLP) 18-3 του ΝΑΤΟ.\nΟ πιλότος της ελληνικής Πολεμικής Αεροπορίας αναφέρεται στην εμπειρία του, όπως και σε αυτή των συναδέλφων του που συμμετείχαν στην απαιτητική διαδικασία δίπλα αλλά και «απέναντι» σε πιλότους κορυφαίων πολεμικών αεροποριών του ΝΑΤΟ.\nΛέει ότι, όταν κλείνει η καλύπτρα και είναι έτοιμος για την απογείωση, ξεχνά τα πάντα. «Είναι ο μόνος τρόπος για να είμαστε ασφαλείς, να αποδώσουμε στο 100% αυτό για το οποίο έχουμε εκπαιδευτεί, ό,τι έχουμε σχεδιάσει από πριν, ό,τι έχουμε προσπαθήσει να πετύχουμε.\nΑν δεν τα αφήσουμε όλα έξω από το αεροπλάνο, είναι πολύ πιθανό να μην πάνε όλα καλά, όπως θα θέλαμε» σχολιάζει.\nΟ ίδιος, όπως αποκαλύπτει, αγαπά να πετά πάνω από το γαλάζιο του Αιγαίου. «Το γαλάζιο είναι ανεπανάληπτο, αλλά μια γωνία στην οποία νιώθουμε διαφορετικά όλοι οι αεροπόροι είναι στον Αη Στράτη, καθώς, όταν περνάμε, προφανώς έχουμε στη μνήμη τον Νικόλα Σιαλμά. Από εκεί και πέρα οι της Μοίρας έχουμε πλέον και τη Σκύρο, λόγω του Γιώργου Μπαλταδόρου» σχολιάζει.


Κορονοϊός: Νέο παραμύθι με τα διαβατήρια ανοσίας για τον Τουρισμό - Newsbomb\nΗ ΠΡΙΟΝΟΚΟΡΔΕΛΑ 20/05/2020 13:08\nΚορονοϊός: Νέο παραμύθι με τα διαβατήρια ανοσίας για τον Τουρισμό\nΟι παράγοντες του τουρισμού ψάχνονται μαζί με τις κυβερνήσεις να μας αποδείξουν ότι η λύση για το άνοιγμα των συνόρων ενόψει της τουριστικής περιόδου είναι τα αποκαλούμενα «διαβατήρια ανοσίας» - Κανείς όμως δεν ακούει τις προειδοποιήσεις των επιστημόνων.\nΓια παράδειγμα η ΙΑΤΑ, η Διεθνής Ένωση Αερομεταφορών, εκφράζει την εκτίμηση ότι θα ήταν σημαντικό ένα γρήγορο και ακριβές τεστ. «Η πραγματοποίηση τεστ στην αρχή του ταξιδιού θα δημιουργούσε ένα “αποστειρωμένο” ταξιδιωτικό περιβάλλον που θα διασφάλιζε τους επιβάτες και τις κυβερνήσεις» αναφέρει χαρακτηριστικά. Ακόμη, θεωρεί ότι θα βοηθούσε η δημιουργία διαβατηρίων ανοσίας ώστε να διαχωρίζονται οι επιβάτες μηδενικού ρίσκου. Βασική προϋπόθεση είναι αυτή η πολιτική να έχει το «ΟΚ» της επιστημονικής κοινότητας και των κυβερνήσεων.\nΜόνο που δεν απαντάει σε βασικά ερωτήματα:\nΠοιος θα εγγυηθεί για την αξιοπιστία ενός τέτοιου διαβατηρίου;\nΠοιος θα πάρει τη δουλειά; Μία εταιρεία ή πολλές;\nΠοιος θα πληρώνει το διαβατήριο; Οι τουρίστες ή τα κράτη; Και ποια κράτη; Οι χώρες προέλευσης ή οι χώρες υποδοχής;\nΚορονοϊός: Φάρμακο για την υπέρταση μπορεί να μειώσει τον κίνδυνο θανάτου - Τι «δείχνουν» οι μελέτες


Εώς -36 οι θερμοκρασίες στις Η.Π.Α.!!(pics & videos) - onGREECE 24\nΕώς -36 οι θερμοκρασίες στις Η.Π.Α.!!(pics & videos)\nΣε κατάσταση έκτακτης ανάγκης κηρύχθηκε η πόλη Έρι της Πενσιλβάνια, με το χιόνι να φτάνει τους 165 πόντους, ενώ η πόλη βιώνει τον πιο κρύο χειμώνα της ιστορίας της. Κατάσταση έκτακτης ανάγκης δηλώθηκε και στο Oswego, ενώ ο δήμαρχος είπε σε δήλωσή του ότι το Δημαρχείο είναι κλειστό και οι κάτοικοι πρέπει να αποφεύγουν να ταξιδεύουν και να σταθμεύουν στους δρόμους της πόλης.\nΣφοδρή χιονοθύελλα έπληξε και την πολιτεία Άινταχο, εξαιτίας της οποίας σημειώθηκε καραμπόλα δεκάδων αυτοκινήτων. Οι αρχές έχουν εκδόσει προειδοποιήσεις για τον περιορισμό των μετακινήσεων.\nΦωτο & βίντεο:


Κοιτάζοντας το Ονειρο ΝΙΚΟΛΑΣ Γ. ΡΕΪΣΗΣ\nThis is a discussion for the topic Κοιτάζοντας το Ονειρο ΝΙΚΟΛΑΣ Γ. ΡΕΪΣΗΣ στις the board Ποίηση Λογοτεχνία.\nΑποστολέας Θέμα: Κοιτάζοντας το Ονειρο ΝΙΚΟΛΑΣ Γ. ΡΕΪΣΗΣ (Αναγνώστηκε 11643 φορές)\nΑπάντηση #75 στις: Ιουλίου 03, 2004, 03:57:11 μμ\nΣε μισό λεπτό η Άρτεμης στεκόταν απέναντι από τον Μιχάλη κοιτάζοντας τον με εκείνο το πονηρό χαμόγελο που μόνο εκείνος μπορούσε να ερμηνεύσει.\n- Τι καλούς αστακούς έχουμε σήμερα ωραία μου κυρία; Ρώτησε ο Μιχάλης ελληνικά χαμογελώντας πονηρά και κοιτάζοντας την ερωτιάρικα.\n- Αν ήμουν πιο νέα δεν θα σου γλίτωνα. Αποκρίθηκε κουνώντας πάνω κάτω τα φρύδια της.\n- Έχουμε ότι χρειάζεται ο αγαπητικός μας.\n- Δύο ουίσκι με πάγο κι ένα μπουκάλι σόδα μήπως και το πίνει έτσι η κυρία, τις γνωστές πιατέλες με τα θαλασσινά κι φούνταρε στο τσουκάλι δύο καλούς αστακούς, αλλά θα τους σερβίρεις όταν θα σου κάνω νόημα μαζί με ένα καλό μπουκάλι ελληνικό κρασί και μια ντοματοσαλάτα χωρίς ψωμί.\n- Ότι θέλει ο Σεΐχης.\nΗ Ρίτα που δεν καταλάβαινε ελληνικά, ρώτησε με ενδιαφέρον:\n- Μα τι παράγγειλες;\n- Φαγητό που έχει σχέση με την έρευνα.\n- Μα τι λες τώρα; Τι σχέση έχει το φαγητό;\n- Έχει και πολύ μάλιστα.\n- Είναι απλό. Κάποια φαγητά βοηθούν την σεξουαλικότητα. Δεν έχεις δει σε ντοκιμαντέρ ανθρωπολόγων ότι οι ουραγκοτάγκοι όταν ζευγαρώνουν ψάχνουν συνέχεια για καρύδες!\nΤα κανόνια του Ναβαρόνε θα ξεκούφαιναν λιγότερο την Ρίτα από αυτά που άκουσε.\n- Αδύνατον, αδύνατον. Είπε και προσπάθησε να φανταστεί τι φαγητό είχε παραγγείλει ο Μιχάλης.\n- Μα πως είναι δυνατόν; Τότε οι άνθρωποι δεν θα είχαν σεξουαλικά προβλήματα;\n- Αυτοί που ξέρουν δεν έχουν! Είπε και την κοίταξε παμπόνηρα στα μάτια σαν πειραιώτης μάγκας.\nΗ ματιά του Μιχάλη την αναρίγησε: « ετούτος ο έλληνας δεν θα έχει κανένα σεξουαλικό πρόβλημα. Θα τα έχει λύσει όλα», σκέφτηκε η Ρίτα και ρώτησε:\n- Μα για πες μου τι φαγητό παράγγειλες;\n- Ε, μην βιάζεσαι τώρα θα το φέρουν.\n- Καλά, αλλά για δώσε μου να καταλάβω τι ακριβώς κάνεις με την ερευνητική ομάδα σου;\n- Να, κοίταξε, οι γιατροί εξετάζουν μόνα αν τα ζευγάρια που τους επισκέπτονται έχουν προβλήματα στύσης του πέους, στην μήτρα στις σάλπιγγες, στο σπέρμα, αν έχουν άγχος, αν έχουν ψυχολογικά προβλήματα και να έχουν οικογενειακά προβλήματα και επαγγελματικά. Καταλαβαίνεις;\n- Πως το καταλαβαίνω. Αλλά τότε εσείς τι κάνετε; Ρώτησε με ενδιαφέρον η Ρίτα.\n- Αν τα ζευγάρια δεν έχουν κανένα από τα παραπάνω προβλήματα, τότε έρχεται η σειρά μας να μελετήσουμε την σεξουαλικότητα τους, τον έρωτα που κάνουν να εντοπίσουμε το πρόβλημα και να προτείνουμε λύσεις.\n- Καταρχήν μελετάμε στην κουλτούρα του καθ’ ενός ξεχωριστά. Που μεγάλωσε, πως μεγάλωσε, σε τι οικογενειακό περιβάλλον, αν ήταν η μητέρα τους ή ο πατέρας τους αυταρχικός, βίαιος , καταπιεστικός, θρησκευόμενος, αν είχαν προγαμιαίες ολοκληρωμένες σεξουαλικές σχέσεις, πόσο ολοκληρωμένες σχέσεις, αν είχαν ταμπού στον έρωτα, αν ήταν ειλικρινείς όταν έκαναν έρωτα.\nΗ Ρίτα που της φάνηκαν κάπως υπερβολικά όσα κατέβασε η κούτρα του Μιχάλη, τον πείραξε:\n- Δηλαδή εσύ μπορείς να ξέρεις τι ευχαριστεί μια γυναίκα;\n- Προσπαθώ και το βρίσκω!\n- Δηλαδή τι κάνεις; Ρώτησε προσπαθώντας να στριμώξει τον Μιχάλη.\n- Θα σου απαντήσω, αφού πρώτα σου πω μερικά σχετικά πράγματα.\n- Για να ακούσω.\n- Οι περισσότερες κοινωνίες είναι συντηρητικές και θρησκόληπτες. Υπάρχουν πολλά ταμπού, πάρα πολλά και κυρίως στον έρωτα. Στον έρωτα ο άντρας έχει σχεδόν πάντα τις πρωτοβουλίες. Προσπαθεί λοιπόν να ευχαριστήσει την γυναίκα, με τον τρόπο που ξέρει, ή με αυτόν που νομίζει. Η γυναικά όμως αντί να χαλαρώνει σφίγγεται, στο σώμα, στην καρδιά και στην ψυχή με αποτέλεσμα να κάνει έρωτα μηχανικά – εμείς το λέμε παθητικό έρωτα – να μην τον απολαμβάνει, να μην ικανοποιείται και το χειρότερο να προσποιείται ότι έφτασε σε οργασμό, για να ικανοποιήσει το εγώ του άντρα. Δεν πρέπει λοιπόν να προσπαθεί να επιβάλλει πράγματα ο άντρας στην γυναικά που δεν της αρέσουν. Για παράδειγμα, δεν πρέπει να επιμένει ο άντρας να φιλήσει το αιδοίον της γυναίκας, ούτε να της επιβάλει πεοθηλασμό αν δεν αρέσει στην ίδια. Ακόμη και τα χάδια είναι σημαντικός παράγοντας. Το να χαϊδεύει ένας άντρας μόνο το στήθος της γυναίκας γιατί έτσι νομίζει ότι την ερεθίζει, δεν επιτυγχάνει αυτό που θέλει. Όμως οι περισσότερες γυναίκες, όταν τους χαϊδέψεις απαλά την πλάτη, το πρόσωπο, τα χέρια, τα πόδια, το λαιμό και τα χείλη αισθάνονται πιο όμορφα. Ακόμη και η μουσική παίζει μεγάλο ρόλο την ώρα που κάνουν έρωτα. Πρέπει να είναι απαλή, μελωδική και αν είναι δυνατόν άγνωστη.\n« Ρε, ο Συρματικός», σκέφτηκε και μπήκε ο διάολος μέσα του. Την άλλη μέρα έγραψε εις ανάμνησιν …..\n« Αν μ άκουγε ένας παπάς, θα νιωθε αηδία\nπου έκανα συζήτηση, για πέη και αιδοία».\nΟ Μανώλης που είχε γεννηθεί στην Αερική και καταλάβαινε την συζήτηση, γύρισε στον Κωστή και είπε:\n- Τι λέει ρε ο άτιμος στην κοπέλα, θα την κουφάνει, θα την καραφλιάσει!\n- Από αυτόν όλα να τα περιμένεις, δεν άκουσες τι είπε για μουσικές; Σε λίγο θα της μιλά για λύρες, λαούτα και τσαμπούνες. Είπε ο Κωστής.\nΌση ώρα άκουγε εντυπωσιασμένη τον Μιχάλη η Ρίτα, τον έβλεπε και σαν άντρα, « ωραίος έλληνας, ο Άδωνης, καθηγητής του έρωτα», σκεφτόταν σαν ένοιωθε τα χάδια του Μιχάλη εκεί που της άρεσε. Έκανε να μιλήσει άλλη εκείνη την στιγμή ήρθε η Άρτεμης με τα θαλασσινά. Άφησε τις πιατέλες στο τραπέζι και έπε πονηρά του Μιχάλη:\n- Κοπιάστε. Είπε ο Μιχάλης με νόημα που έκανε η Άρτεμη να κάνει ένα μορφασμό αποστροφής.\nΜόλις άφησε την πιατέλα πήγε και έφερε τα ουίσκι.\n- Άντε γεια μας! Είπε ο Μιχάλης ελληνικά τσουγκρίζοντας το ποτήρι της Ρίτας.\n- Γειά σου. Είπε στα ελληνικά εκείνη με την περίεργη προφορά που λένε οι ξένοι στην Ελλάδα το ‘’ γεια σου ‘’.\nΟ Μιχάλης ξαφνιάστηκε.\nΑπάντηση #76 στις: Ιουλίου 03, 2004, 04:02:10 μμ\n- Όχι, όχι. Είπε καθησυχαστικά. « μόνο μερικές λέξεις».\n- Που τις έμαθες; Ρώτησε περίεργα εκείνος.\n- Όταν είχα πάει στην Κρήτη διακοπές.\n- Αλήθεια; Σου άρεσε η Κρήτη;\n- Πάρα πολύ. Πήγα εκεί γιατί στον δεύτερο παγκόσμιο πόλεμο ο παππούς μου ήταν σαμποτέρ των συμμάχων και έκανε πολλές ανατινάξεις μαζί με τους κρητικούς της αντίστασης.\n- Μπράβο. Έκανε με θαυμασμό ο Μιχάλης.\n- Την επόμενη φορά θα πάω και στο δικό σου νησί.\n- Α! υπέροχα θα προσπαθήσω να είμαι εκεί να σε ξεναγήσω και από τώρα είσαι προσκεκλημένη μου.\n- Ω! σε ευχαριστώ, πάντα είστε φιλόξενοι εσείς οι έλληνες.\n- Θα το έχει η ράτσα μας φαίνεται. Γεια σου Ρίτα! Είπε στα ελληνικά.\n- Γεια μας.\nΜόλις έφερε στο στόμα στην πρώτη αχιβάδα η Ρίτα θυμήθηκε τα φαγητά και την σεξουαλικότητα. « μα πως είναι δυνατόν; Αδύνατον!», σκέφτηκε αλλά κόμπιασε να ρωτήσει τον Μιχάλη. Έφαγαν τα θαλασσινά, ήπιαν το ουίσκι τους και ο Μιχάλης έκανε νόημα στην Άρτεμη που ήταν απίκο να φέρει αμέσως τους αστακούς και μετά τα μπουκάλι με το κρασί. Την ώρα που πήγε να το ανοίξει ο Μιχάλης της λέει:\n- Άλλαξε το και φέρε ένα κρητικό.\n- Κάνε αυτό που σου λέω και μην ρωτάς πολλά. Είπε με προσποιητή αυστηρότητα ο Μιχάλης.\nΣε λίγο άνοιξε ένα μπουκάλι κρητικό κρασί. Η Ρίτα δεν είχε ξαναφάει αστακό, ούτε στην Αμερική, αλλά ούτε στην Αγγλία. Δύο φορές που την είχε πάει ένας φίλος της, πλούσιας οικογένειας, σε ακριβό εστιατόριο εκείνος παράγγειλε το καλύτερο, χέλια γιαχνί. Οι άγγλοι ξετρελαίνονται με τα χέλια, όπως οι κινέζοι με τους …. σκύλους και οι ασιάτες με τα φίδια τα λιόκαυτα.\n- Είναι ωραίος ο αστακός Μάικ; Ρώτησε περίεργα.\nΟ Μιχάλης ξαφνιάστηκε. Νόμιζε ότι του αστειεύεται και ρώτησε:\n- Δεν έχεις ξαναφάει;\nΟ Μιχάλης παραξενεύτηκε γιατί δεν ήξερε τι αγγλικές συνήθειες.\n- Μα πως έτσι;\n- Στην Αγγλία δεν πολυπροτιμούν τον αστακό.\n- Τι μου λες. Ρώτησε γεμάτος απορία.\n- Κάθε λαός έχει τις δικές του συνήθειες.\n- Σωστά έχεις δίκιο. Είπε και σκέφτηκε, « αν αρχίσουμε να λέμε για τις συνήθειες των διάφορων λαών, θα ξεράσουμε και τον αστακό … πριν τον φάμε».\n- Για δοκίμασε λοιπόν.\n- Α! ωραίος. Είπε με την πρώτη πιρουνιά.\n- Είδες που σου το έλεγα.\nΗ Ρίτα έτρωγε με επιφωνήματα θαυμασμού. Ο Μιχάλης γέμιζε τα ποτήρια του κρασιού και έλεγε συνέχεια στα ελληνικά:\n- Γεια σου Μάικ. Έλεγε εκείνη, δείχνοντας κεφισμένη.\nΟ Μιχάλης μόλις άδειασε το μπουκάλι, έκανε νόημα στην Άρτεμη δείχνοντας της το άδειο μπουκάλι. Εκείνη αμέσως έφερε δεύτερο.\n- Γεια σου κούκλα! Είπε στα ελληνικά ο Μιχάλης.\n- Τι σημαίνει κούκλα; Μάικ.\nΕκείνος της εξήγησε κοιτάζοντας την με την ερωτιάρικη ματιά του.\n- Ω! σε ευχαριστώ. Είπε εκείνη κολακευμένη.\nΕίχε πια κεφίσει και δεν θα μπορούσε να νοιώσει κάποια ντροπή. Το αντίθετο μάλιστα. Τρώγοντας την τελευταία πιρουνιά του αστακού, που έκοβε σε μικρές μπουκιές, σαν να μην ήθελε να τελειώσει, άρχισε να νοιώθει την σεξουαλικότητα της να μεγαλώνει, καθώς πίστεψε ότι ο αστακός ήταν η αίτία. Και η τελευταία αμφιβολία είχε πάρει διαζύγιο από το μυαλό της.\n- Γεια σου κουκλάρα!\nΟ Μιχάλης της έδωσε την ερμηνεία της λέξης κοιτάζοντας την τόσο έντονα που εκείνη ένοιωθε την ματιά του να της χαϊδεύει ολόκληρο το κορμί και να το κάνει να σπαρταρά από πόθο. Χαμήλωσε ελαφρά τη ματιά της και έκανε μια ερώτησε στον Μιχάλη για να αλλάξει το θέμα και την έντονη ματιά του.\n- Για πες μου για την μουσική που ανέφερες προηγουμένως;\nΟ Μιχάλης ένιωσε το δοξάρι της λύρας του φίλου του, του Μηνά να παίζει Συρματικό στις χορδές της καρδίας του.\n- Η μελωδία της μουσικής, από το αυτί φτάνει στην ψυχή, την ηρεμεί, την κάνει να νοιώθει ευφορία και ευτυχία. Η ψυχή τις στέλνει στην καρδιά και εκείνη στο σώμα. Το σώμα λύνεται γλυκά σαν μηχάνημα. Γίνεται βίδες και ο σύντροφος της κοπέλας συναρμολογεί το μηχάνημα βάζοντας τις βίδες στην σωστή θέση, με τέλειο τρόπο χωρίς λάθος και έτσι η κοπέλα δεν έχει κανένα πρόβλημα και νοιώθει τον τέλειο έρωτα.\nΣτα αυτιά της Ρίτας ήρθαν όλες οι μελωδίες των Μπίτλς και στην θύμηση τους, ο έρωτας που είχε κάνει ακούγοντας τους. Δεν θυμόταν να είχε επηρεαστεί από την μουσική.\n- Μα τόσο επηρεάζει η μουσική;\n- Προπάντων η άγνωστη.\n« πάει την παλάβωσε την κοπέλα ο άτιμος», λέει ο Τέλης, σκουντώντας τον Μανόλη στο τραπέζι της παρέας.\nΕκείνη προσπάθησε να θυμηθεί αν είχε κάνει ποτέ έρωτα με άγνωστη μουσική. « ποτέ, όλο γνωστοί τραγουδιστές».\n- Μα δεν ακούμε την μουσική και τα τραγούδια γνωστών και μεγάλων τραγουδιστών, σαν τους Μπίτλς; Δεν ακούμε ότι να είναι;\n- Μπράβο, έχεις απόλυτο δίκιο. Γι’ αυτό και εμείς μελετήσαμε το θέμα της μουσικής και καταλήξαμε μετά από έρευνες στο συμπέρασμα με την άγνωστη μουσική.\n- Σοβαρά; Τι μουσική είναι αυτή;\n- Θέλεις να ακούσεις;\n- Βεβαίως. Είπε χωρίς να το καλοσκεφτεί.\nΟ Μιχάλης έκανε αμέσως νόημα στην Άρτεμη να φέρει τον λογαριασμό και της είπε και πάλι:\n- Γεια σου Αγγλία με τα ωραία σου κορίτσια και φαντάστηκε το μάθημα γεωγραφίας που θα έκανε πάνω στο σώμα εκείνης της γυναικάρας.\nΑπάντηση #77 στις: Ιουλίου 03, 2004, 04:03:54 μμ\nΗ Άρτεμης έφερε τον λογαριασμό. Ο Μιχάλης τον υπέγραψε και έγραψε πάνω στην υπογραφή, « θα το πληρώσουν οι μάγκες της παρέας, έχασαν το στοίχημα». Μόλις τελείωσε την φράση σήκωσε το ποτήρι του, γύρισε ελαφρά προς την παρέα και έκανε την κίνηση του ‘’ γεια σας μάγκες ‘’, χωρίς να πει τίποτε για να μην υποψιαστεί η Ρίτα πως ήταν το στοίχημα.\n- Είμαστε έτοιμοι, πάμε.\n- Που πάμε, Μάικ;\n- Να ακούσουμε μουσική.\nΕκείνη χαμογέλασε γλυκά και είπε με ερωτική λάμψη στα μάτια:\n- Α! ωραία αλλά που;\n- Έλα πάμε, εδώ απέναντι.\nΣε λίγο χόρευαν νησιώτικο μπλουζ με Συρματικό. Ο Συρματικός και τα επαγγελματικά χάδια του Μιχάλη, που θα τα ζήλευε και ο καθηγητής σεξολογίας του πανεπιστήμιου Γέηλ, έλυσαν την καρδιά και το σώμα της Ρίτας. Η ψυχή της έμεινε τσίτσιδη, εκστασιάστηκε λυκνιζόμενη με την μελωδία του σκοπού και παραδόθηκε το πνεύμα της στην αιωνιότητα της ευτυχίας. Την άλλη μέρα ο Μιχάλης έγραψε εις ανάμνηση.\n" Καθόλου δεν κατάλαβα, τον πονηρό σκοπό της,\nγεωγραφία με έμαθε σωστή του σώματος της\nΤην τύχη μου την έφερε, εγγλέζικο λαχείο,\nθα αλλάξω ειδικότητα, θα σκίσω το πτυχίο\nΘα αλλάξω ειδικότητα, θα γίνω σεξολόγος\nνα μην διδάσκω έρωτα, κι εγώ σαν … θεολόγος\nΈρωτα είσαι του Θεού, γλυκεία δημιουργία\nκαι στο ναό σου, θα έρχομαι να κάνω λειτουργία"\nΈνα μήνα πριν γυρίσει στην Ελλάδα, Αύγουστο μήνα, πήγε σε ένα θεόρατο κατάστημα, στρογγυλό σαν τον Λευκό Πύργο, αλλά εκατό φορές μεγαλύτερο, να τυπώσει στην πλάτη ενός λινού κοκκινωπού πουκάμισου τις λέξεις Κάσος και Αγία Μαρίνα. Έδωσε το πουκάμισο και του είπαν ότι σε μία ώρα θα ήταν έτοιμο. Προτίμησε να περιμένει στην μικρή καφετέρια του ορόφου πίνοντας ένα καφέ. Σκεφτόταν τους σαργούς που θα έπιανε με το ψαροτούφεκο κολυμπώντας στα νησιά Αρμάθια της Κάσου. Σαν να έβλεπε καθαρά τον βυθό και τις πέτρες και τρεις σαργούς που στάλιαζαν στην σκιά μιας πέτρας. Ξαφνικά είδε τρία μελανούρια να περνάνε την πόρτα της καφετέριας και άλλαξε καμάκι στο ψαροτούφεκο.Τρεις ψιλές ξανθιές και λυγερόκορμες κοπέλες πέρασαν το κατώφλι της καφετέριας. Ο Μιχάλης έμεινε έκθαμβος από την ομορφιά τους και την κορμοστασιά τους. Σηκώθηκε αμέσως από το τραπέζι του και πήγε και στάθηκε ακριβώς πίσω από εκείνη που ξεχώριζε σε ομορφιά λίγο περισσότερο από τις άλλες δύο. Εκείνη την στιγμή η κοπέλα είχε πιάσει με το χέρι της, από την βιτρίνα με τα έτοιμα φαγητά, ένα πιάτο που είχε πάνω ένα πλατύ φύλο μαρουλιού και πάνω του ένα μεγάλο λουκάνικο. Την ώρα που τραβούσε το πιάτο έξω από την βιτρίνα, ο Μιχάλης έσκυψε στο αυτί της και της ψιθύρισε:\n- Αυτό το λουκάνικο, δεν σου κάνει, ούτε στο μήκος, ούτε στο πλάτος! Και έκανε ένα βήμα πίσω γιατί υπολόγιζε ότι η κοπέλα θα γυρίσει και θα τον σκαμπιλίσει.\nΠράγματι η κοπέλα γύρισε αργά τον κοίταξε με ένα γλυκό χαμόγελο στα χείλη και είπε:\n- Πολύ έξυπνο εκ μέρους σου.\nΤου Μιχάλη η καρδιά ξαναγύρισε στην θέση της από την ευχάριστη έκπληξη. Έμεινε όμως στην θέση του μερικά δευτερόλεπτα, όσα χρειαζόταν να απομακρυνθεί η κοπέλα και να καθίσει σε ένα τραπέζι μαζί με τις φίλες της. Ο Μιχάλης πήρε ένα άλλο φλιτζάνι καφέ και πήγε κατ’ ευθείαν στο τραπέζι τους και χωρίς να ζητήσει τη άδεια κάθισε δίπλα από εκείνη που είχε πριν πειράξει λέγοντας:\nΗ προφορά της κοπέλας που πείραξε δεν του φάνηκε αμερικάνικη και ρώτησε μόλις κάθισε.\n- Από πού είστε κορίτσια;\n- Βρες το. Του είπε η ‘’ πειραχθείσα ‘’ με ένα γλυκό αλλά πονηρό χαμόγελο.\nΞανθιές όπως ήταν έκαναν μπαμ από μακριά.\n- Από την Σουηδία.\n- Από την Φιλανδία.\n- Από την Νορβηγία.\nΣκέφτηκε ποια άλλη χώρα ‘’ παράγει ‘’ ξανθιές.\n- Από την Γερμανία.\n- Όχι. Είπε η "δικιά του" και άρχισε να το διασκεδάζει και να γελά μαζί με τις άλλες.\n- Από την Γαλλία.\n- Από την Γιουγκοσλαβία. Είπε που θυμήθηκε την ξανθή την Ματούλη από το Σπλίτ της Κροατίας.\n- Οχιά να σας κόψει. Είπε εκνευρισμένος στα ελληνικά ο Μιχάλης.\nΗ "δικιά" του δεν γνώριζε μεν ελληνικά, αλλά με τον τρόπο που τα είπε ο Μιχάλης κατάλαβε τον εκνευρισμό του και συνέχισε να τον προκαλεί.\n- Τι θα γίνει θα βρεις από πού είμαστε; Ρώτησε. Χαμογελώντας ειρωνικά.\nΑπό τούτη κι από την άλλη, είπε όλες τις χώρες της Ευρώπης, μέχρι και την Ελλάδα με τα νησιά της είπε από την απελπισία του. Παρέλειψε μόνο μία μικρή σε έκταση χώρα. Δεν πήγε το μυαλό του.\n- Δεν την βρίσκω. Είπε απογοητευμένος.\nΗ δικιά του τον λυπήθηκε και είπε:\n- Μα ήταν τόσο εύκολο. Από την Ελβετία.\nΤο είπε με ένα τρόπο σαν να κρατούσε στα χέρια της ελβετική τράπεζα. Ο Μιχάλης έβγαλε έναν αναστεναγμό ανακούφισης και θαυμασμού:\n-ΑΑΑ! Έκανε και ρώτησε:\n- Κι εγώ από πού νομίζετε ότι είμαι;\nΣαν να είχαν συγχρονιστεί οι ελβετίδες από μαέστρο και είπαν ταυτόχρονα:\n- Καλά τώρα, εσύ είσαι έλληνας.\nΟ Μιχάλης κεραυνοβολήθηκε και γούρλωσε από θαυμασμό τα μάτια του λέγοντας:\nΑπάντηση #78 στις: Ιουλίου 03, 2004, 04:05:24 μμ\n- Μπράβο! Και φαντάστηκε ότι θα τους είχαν κάνει καμάκι καμιά χιλιάδα έλληνες. « τι να κάνει ο χιλιοστός πρώτος, ότι έκαναν και οι προηγούμενοι», συλλογίστηκε κακομοίρικα και ακολούθησε την ‘’ πεπατημένη ‘’.\n- Εμένα με λένε Μάικ. Εσένα;\n- Εμένα Χάιντρουν Σούλζ και από δω η Μόνικα και η Ούρσουλα.\n- Χαίρομαι που γνωρίζω ελβετίδες.\n- Και εμείς το ίδιο. Είπε η Μόνικα.\n- Και τι κάνεις στην Αμερική;\n- Δουλεύω στο New York University. Είπε η Χάιντρουν.\n- Και τι δουλεία κάνεις;\n- Βρες το. Είπε χαμογελώντας πονηρά η Χάιντρουν.\nΗ Χάιντρουν φαινόταν γύρω στα εικοσιπέντε με εικοσιέξι.\nΣε λίγο θα ξετρύπωνε όλες τις οχιές ο Μιχάλης.\n- Οχιά να σε κόψει και να σε θερίσει. Είπε ελληνικά και άρχισε να ξύνει ελαφρά το κεφάλι του για να … κατεβάσει νέο επάγγελμα.\nΣκάλισε και το λάκκο της θύμησης αλλά δεν βάθαινε. Μέχρι και καθαρίστρια του ήρθε στο μυαλό αλλά δεν το είπε, « ε, όχι και καθαρίστρια από την Ελβετία, του κερατά». Ξαφνικά έλαμψαν τα μάτια του και είπε θριαμβευτικά:\n- Οικονομολόγος και έχεις την ευθύνη να στέλνεις τις καταθέσεις του πανεπιστήμιου σε Ελβετική τράπεζα.\nΟι τρεις ελβετίδες ξεράθηκαν στα γέλια από την απάντηση του Μιχάλη, που τον παρέσυραν και γελούσε μαζί τους.\n- Λοιπόν θα το βρεις; Ρώτησε πειραχτικά η Χάιντρουν.\n- Ε, δεν μπορώ να το βρω. Είπε γελώντας ο Μιχάλης, « αν θέλεις λες», είπε ικετευτικά.\n- Άλλη φορά.\n« Ωραία θα υπάρξει και άλλη φορά λοιπόν», σκέφτηκε εκείνος.\n- Εγώ πάντως σπουδάζω γυμνάστρια. Είπε η Μόνικα.\n- Και εγώ Μάνατζμεντ. Είπε η Ούρσουλα.\n- Εσένα φαίνεται ότι ο πατέρας σου έχει καμία τράπεζα. Την πείραξε ο Μιχάλης\n- Δεν έχει, αλλά είναι πρόεδρος σε μία.\nΟ Μιχάλης θυμήθηκε κάτι έλληνες εργάτες που έχουν ξεχασμένες καταθέσεις στην Ελβετία και μελαγχόλησε στιγμιαία. Όση ώρα έμειναν στην μικρή καφετέρια, συζήτησαν για την Ελβετία, για την Ελλάδα και τους αρχαίους έλληνες. Ο Μιχάλης διαπίστωσε ότι οι ελβετίδες γνώριζαν περισσότερα από εκείνον για τους αρχαίους έλληνες.\n« εμείς δεν μάθαμε τίποτα στο γυμνάσιο, μόνο παπαγαλίζαμε για τις εξετάσεις», σκεφτόταν και μελαγχολούσε.\nΌταν ήρθε η ώρα να χωρίσουν αντάλλαξαν τηλέφωνα και κανόνισαν αν τηλεφωνηθούν ο Μιχάλης με την Χάιντρουν.\n- Να μου τηλεφωνήσεις την Πέμπτη μετά τις δωδεκάμισι το βράδυ. Του είπε η Χάιντρουν.\nΟ Μιχάλης παραξενεύτηκε για το προχωρημένο της ώρας που ήθελε εκείνη να της τηλεφωνήσει, « τι να κάνει όλη την ημέρα; Που να γυρίζει αυτή η όμορφη σουσουράδα», σκεφτόταν ξύνοντας το κεφάλι του. Δεν είχε ξανασυναντήσει τόσο γοητευτική και έξυπνη γυναίκα στην ζωή του και μέχρι την Πέμπτη το βράδυ που θα της τηλεφωνούσε ξέχασε και της πρώην και τις νυν .. μέλλουσες φιλενάδες. Ούτε με την Λήδα βγήκε έξω μέχρι την Πέμπτη. Εκείνο το βράδυ, όταν της τηλεφωνούσε, η καρδιά του χτυπούσε σαν νεαρού που θα πάρει για πρώτη φορά τηλέφωνο να κλείσει ραντεβού.\n- Γεια σου Χάιντρουν, εγώ είμαι ο Μάικ.\n- Γεια σου Μάικ, νόμιζα ότι θα το ξεχνούσες.\n- Όχι βέβαια. Είπε σαν τον τυφλό που τον ρώτησε ο Χριστός αν ήθελε να δει το φώς του.\n- Τι έγινε βρήκες τι δουλειά κάνω; Ρώτησε εκείνη πειραχτικά.\n- Μου φαίνεται ότι ούτε στην εγκυκλοπαίδεια υπάρχει το επάγγελμα σου, θα μου το πεις;\n- Θα ήθελες να συναντηθούμε; Ρώτησε με αγωνία ο Μιχάλης.\n- Μα και βέβαια, πότε θέλεις;\n- Εγώ δεν έχω πρόβλημα χρόνου, όποτε θέλεις εσύ.\n- Θέλεις να φάμε μαζί αύριο;\n- Και βέβαια θέλω.\n- Που θέλεις να πάμε;\n- Όπου θέλεις εσύ Χάιντρουν.\n- Θα ήθελα να φάω σε ένα ελληνικό ρεστοράντ.\nΟ Μιχάλης είδε αμέσως την Άρτεμη να χαμογελά πονηρά.\n- Έχεις κάποιο υπόψη σου;\n- Όχι, πάμε όπου θέλεις.\n- Εντάξει, υπάρχει ένα ωραίο ελληνικό, το ‘’Απόλλων ‘’ στο Κουήνς, σε βολεύει;\nΕκεί ‘’ έπαιζε εντός έδρας ‘’, εκεί την έβρισκε.\nΟ Μιχάλης της έδωσε ην διεύθυνση και οδηγίες πώς να πάει με το αυτοκίνητο στο ‘’ Απόλλων ‘’. Αφού κουβέντιασαν για λίγο για το πώς πέρασαν τις προηγούμενες μέρες έκλεισαν το τηλέφωνο. Το ραντεβού το κανόνισαν για τις εφτά η ώρα της Παρασκευής. Ο Μιχάλης πήγε στο ‘’ Απόλλων ‘’ από τις έξι. Είχε μια αγωνία που δεν μπορούσε να την εξηγήσει, λες και δεν είχε βγει με τόσες γυναίκες. Κάποια στιγμή που τον είδε η Άρτεμη σκεπτικό, τον ρώτησε πειραχτικά:\n- Πως έτσι μόνος τέτοια μέρα; Που είναι η Λήδα.\nΟ Μιχάλης έκανε τον μισοκακόμοιρο.\n- Τι να γίνει μου έδωσαν όλες διαζύγιο.\nΑπάντηση #79 στις: Ιουλίου 03, 2004, 04:06:27 μμ\n- Σιγά μην σε πιστέψω. Κάποια περιμένεις εσύ, αλλά μου φαίνεσαι κακόκεφος. Είπε η Άρτεμης με ενδιαφέρον σαν να ήταν μάνα του.\n- Φαίνεται επειδή δεν περιμένω καμιά είμαι κακόκεφος.\nΗ Άρτεμης έκανε μια γκριμάτσα συμπάθειας και απομακρύνθηκε από το τραπέζι του. « τι να του συμβαίνει άραγε;». Ο Μιχάλης κάπνιζε συνέχεια και κοιτούσε τα σκαλοπάτια της εισόδου από την τζαμαρία. Στις εφτά ακριβώς, λες και ήταν εγγλέζα, η Χάιντρουν ανέβαινε τα σκαλοπάτια της εισόδου. Η καρδιά του Μιχάλη φτερούγισε από την χαρά του σαν πουλάκι. Σηκώθηκε αμέσως από το τραπέζι και σήκωσε χαρούμενος το χέρι του για να τον δει. Εκείνη τον είδε και πήγε στο τραπέζι του. ο Μιχάλης την χαιρέτησε σφίγγοντας της δυνατά το χέρι και με ένα πλατύ χαμόγελο στα χείλη της είπε:\n- Χαίρομαι που σε βλέπω Χάιντρουν. Τι κάνεις;\n- Γεια σου Μάικ είμαι μια χαρά, εσύ;\n- Κι εγώ το ίδιο. Είπε νοιώθοντας ελαφρά σφιγμένος.\nΜόλις μπήκε στο ‘’ Απόλλων ‘’ η Χάιντρουν, οι πελάτες και το προσωπικό γύρισαν και την κοίταξαν έκθαμβοι, λες και έβλεπαν πρώτη φορά ωραία κοπέλα. Η Άρτεμης δεν άφησε από τα μάτια της την Χάιντρουν, και όταν εκείνη κάθισε απέναντι από τον Μιχάλη, χαμογέλασε ικανοποιημένη και σκέφτηκε, « είπα και εγώ, είναι δυνατόν να μην περιμένει καμία όμορφη ο καζανόβας».\nΜόλις κάθισε η Χάιντρουν, η Άρτεμης αγκυροβόλησε απέναντι από τον Μιχάλη και του χαμογέλασε πονηρά και με μια λάμψη θαυμασμού στα μάτια, που φάνηκε ανοίγοντας τα μάτια της. Είπε ελληνικά, « ωραίο κελεπούρι» και συνέχισε στα αγγλικά:\n- Καλησπέρα σας, μπορώ να σαν εξυπηρετήσω;\n- Τι θα πάρεις Χάιντρουν;\n- Ένα ουίσκι με σόδα.\n- Και εγώ μια βότκα με χυμό πορτοκαλιού.\nΗ Χάιντρουν άρχισε να διαβάζει τον κατάλογο που έγραφε τα φαγητά στα αγγλικά και στα ελληνικά.\n- Τι φαγητό είναι ο μουσακάς Μάικ;\nΟ Μιχάλης της εξήγησε.\n- Τι είναι το παστίτσιο;\nΟ Μιχάλης της εξήγησε τι ήταν τα ελληνικά φαγητά και η φέτα μέχρι και το κυπριακό χαλούμι.\n- Θα ήθελα να δοκιμάσω ένα μουζάκα.\n- Α! ωραία, αλλά μουσακάς προφέρεται και όχι μουζάκα. Είπε ο Μιχάλης που σκέφτηκε ότι δεν μπαίνουν οι έλληνες στο κόπο να διορθώνουν τους ξένους όταν δεν προφέρουν σωστά τις ελληνικές λέξεις.\nΑντίθετα πολλές φορές μιμούνται τους ξένους, « έχουμε ωραίες καλαμάρες!», « καλαμάρια ρε πατριώτη, καλαμάρια» , έλεγε σε ένα πατριώτη του ο Μιχάλης.\n- Εγώ λέω να πάρω ένα φαγκρί ψητό.\n- Αρέσουν πολύ τα ψάρια στους έλληνες βλέπω.\n- Εμ, η Ελλάδα είναι ένα μεγάλο νησί, φυσικό δεν είναι;\n- Πως, αλλά και η Αργεντινή έχει απέραντες ακρογιαλιές, αλλά οι κάτοικοι της προτιμούν το κρέας.\n- Α, ώστε έτσι.\nΕκείνη τη στιγμή η Άρτεμης έφερνε τα ποτά. Η Χάιντρουν τσούγκρισε το ποτήρι και είπε στα ελληνικά με ελβετική προφορά:\n- Όχι πολλά, μερικές φράσεις.\n- Κατ’ αρχήν έκανα αρχαία ελληνικά στο πανεπιστήμιο, αλλά δεν έβρισκα έλληνα να τα μιλά και σχεδόν τα ξέχασα. Τώρα μαθαίνω για τις ανάγκες της δουλειάς μου.\nΟ Μιχάλης απόρησε:\n- Μα τι δουλεία κάνεις και χρειάζεσαι τα ελληνικά;\n- Για μάντεψε. Είπε χαμογελώντας εκείνη.\nΤο γεγονός ότι ήξερε η Χάιντρουν μερικά ελληνικά ενθουσίασε τον Μιχάλη, όπως θα ενθουσίαζε κάθε έλληνα και έξυσε πιο βαθιά τον λάκκο του μυαλού του, μήπως βρει κανένα απίθανο επάγγελμα. Την κοίταξε ερευνητικά. Είχε σχεδόν εξαντλήσει όλα τα επαγγέλματα και η εκτυφλωτική της ομορφιά του έφερε στο μυαλό τις γυμνές κοπέλας που διαφημίζουν αυτοκίνητα και τις σχετικές αφίσες που έβλεπε στα συνεργεία αυτοκινήτων και σε διάφορους ανδροκρατούμενους κυρίως χώρους.\n- Μήπως είσαι μανεκέν;\n- Α! κοντά έπεσες.\n- Μήπως διαφημίζεις αυτοκίνητα;\nΕξάντλησε πάλι όλα τα προϊόντα που διαφημίζουν οι όμορφες γυναίκες, αλλά τίποτα.\n- Μα τι είσαι τέλος πάντων; Είπε ελαφρά εκνευρισμένος, διατηρώντας ένα χαμόγελο στα χείλη.\n- Ποζάρω σε ένα καθηγητή, γλύπτη στο New York University και κάνει το σώμα μου αγάλματα.\nΆγαλμα έμεινε ο Μιχάλης από την έκπληξη. Γούρλωσε τα μάτια με θαυμασμό και κοιτάζοντας την, σαν γλύπτης είπε:\n- Αλήθεια σου λέω. Είπε με σοβαροφάνεια, που ο Μιχάλης την εξέλαβε για αστείο.\n- Δεν λέω είσαι πάρα πολύ ωραία κοπέλα, αλλά να, πως σε ανακάλυψε ο καθηγητής στην Ελβετία;\n- Εδώ με ανακάλυψε.\n- Μα πως σε ανακάλυψε; Λογαριασμό σε ελβετική τράπεζα ήθελε να ανοίξει;\nΗ Χάιντρουν γέλασε με το χιούμορ του Μιχάλη και αποκρίθηκε:\n- Από την δουλειά μου.\n- Να τα πάλι, θα αρχίσουμε την κολοκυθιά.\n- Λοιπόν θα σου πω, γιατί στο τέλος θα με βρίσεις ελληνικά και εγώ θα θυμώσω γιατί ξέρω τις βασικές βρισιές. Είμαι ηθοποιός του κινηματογράφου.\n- Ηθοποιός!!! Είπε με θαυμασμό και άρχισε να νοιώθει τα πόδια του να τρέμουν.\n- Ναι, ναι, απορείς;\n- Ε, πρώτη φορά γνωρίζω ηθοποιό και μάλιστα ελβετίδα.\n- Ποια η γνώμη σου για τους ηθοποιούς;\nΑπάντηση #80 στις: Ιουλίου 03, 2004, 05:33:55 μμ\nΟ Μιχάλης έκανε να της δώσει την απάντηση που έδινε ο πατέρας του για τους ηθοποιούς όταν τον έπαιρνε στον κινηματογράφο μαζί με τον αδερφό του τον Νίκο στην Ελλάδα:\n- Αυτές είναι πρόστυχες. Έλεγε ο πατέρας του.\n- Και τι θέλεις να κάνουν να μην φιλιούνται με τους ηθοποιούς.\n- Και τότε πως θα γίνει το έργο;\n- Να μην φιλιούνται. Ποιος ξέρει τι ξεφτιλισμένους άντρες έχουν αυτές οι πρόστυχες που δεν τους νοιάζει που φιλιούνται και τρίβονται οι γυναίκες τους.\nΕκείνη την στιγμή θυμήθηκε τι του έλεγε ο πατέρας του όταν τις Κυριακές τον έπαιρνε με τον αδερφό του στον Άγιο Σπυρίδωνα και περνούσαν από την οδό Κολοκοτρώνη στην Τρούμπα:\n- Εδώ παιδιά μου είναι οι οίκοι της αμαρτίας.\nΟ Μιχάλης δεκαέξι χρονών τότε,μόλις τον είχε πάρει ένας φίλος του σε πουτάνα στην Κολοκοτρώνη και πάγωσε από τον φόβο του:\n"Παναγία μου μην ανοίξει τώρα το παράθυρο η κοπέλα και με φωνάξει μέσα"\n- Τους θαυμάζω. Είπε ο Μιχάλης.\n- Γιατί δεν μπορώ να κάνω αυτά που κάνουν.\n- Έλα τώρα δεν κάνουμε και τίποτα σπουδαίο. Είπε με μετριοφροσύνη η Χάιντρουν.\n- Πως δεν κάνετε. Γνωρίζετε ωραίες παρέες και παίζετε ωραία έργα στο θέατρο αλλά δεν μου είπες, μήπως γυρίζετε καμία ταινία;\n- Μπράβο το μάντεψες.\n- Και ποια είναι η υπόθεση της;\n- Ένα πλουσιοκόριτσο της Νέας Υόρκης, αυτό παίζω εγώ, ερωτεύεται παράφορα ένα μετανάστη από την Αίγυπτο, οι γονείς της δεν θέλουν φυσικά να ακούσουν κουβέντα, γιατί η Αιγύπτιος πουλά στο δρόμο χαντόγκς, εκείνη τους λέει ότι αν δεν τον πάρει θα πέσει από κανένα ουρανοξύστη.\n- Και λοιπόν; Τι γίνεται μετά;\n- Το έλα να δεις. Είπε γελώντας.\nΟ Μιχάλης παραξενεύτηκε, σαν ζούσε εκείνη τη στιγμή το έργο.\n- Ε, αν σου πω δεν θα πας να δεις την ταινία. Είπε χαμογελώντας πειραχτικά η Χάιντρουν.\n- Α! θα την δω ΟΠΩΣΔΗΠΟΤΕ.\n- Τιμή μου.\n- Για πες μου Χάιντρουν, ο πρωταγωνιστής ποιος είναι;\n- Ο Ομάρ Σαρίφ.\n- Μπράβο! Έκανε ο Μιχάλης με θαυμασμό.\n- Όχι, βέβαια προσωπικά, αλλά είναι από τους ηθοποιούς που θαυμάζω.\n- Θα ήθελες να τον γνωρίσεις;\nΟ Μιχάλης ένοιωσε δέος που θα γνώριζε ένα από τα ιερά τέρατα του κινηματογράφου. Τον θεωρούσε απρόσιτο στους κοινούς θνητούς. Δεν ξεχνούσε την ιστορία που του είχε διηγηθεί ένας κασιώτης εφοπλιστής, για το πώς κατάφερε να δει την Λίζ Τέηλορ.\n- Μόνο ο Ωνάσης μπορεί να τα κάνει αυτά.\n- Μα σοβαρά μιλάς; Μπορώ να δώ εγώ τον Ομάρ Σαρίφ;\n- Και γιατί δεν μπορείς; Ρώτησε απορημένη.\n-Να νόμιζα ότι μόνο οι μεγάλοι μπορούν να δούν τους μεγάλους ηθοποιούς.\n- Τα παρά λες. Ξέρεις πόσο απλός άνθρωπος είναι;\n- Εγώ είχα την εντύπωση ότι αυτοί είναι απρόσιτοι.\n- Θα διαπιστώσεις το αντίθετο Μάικ. Λοιπόν θα σου πω μια μέρα να περάσεις από το Πλάζα το ξενοδοχείο που μένουμε να πιούμε ένα ποτό με τον Ομάρ.\n- Θα χαρώ πολύ να τον γνωρίσω. Είπε με θαυμασμό ο Μιχάλης.\n- Α, ώστε μόνο γι’ αυτό; Ρώτησε εκείνη πονηρά.\nΟ Μιχάλης την κοίταξε, χαμογέλασε απολογητικά και αποκρίθηκε:\n- Ε, όχι βέβαια …. Είπε με νόημα.\n- Εσύ δεν μου είπες τι δουλειά κάνεις;\n- Σειρά σου να το βρεις.\n- Χμ… έκανε η Χάιντρουν.\n- Σε ρεστωράντ δουλεύεις.\nΟ Μιχάλης θα ήθελε να ανοίξει η γη να τον καταπιεί. Έγινε φουρτουνιασμένη θάλασσα. Σκέφτηκε, αλλά δεν το ξεστόμησε « της θειας σου, μόνο αυτό ξέρετε ότι κάνουν οι έλληνες;». Κατάλαβε όμως ότι δεν φταίει η κοπέλα « από κάπου το έμαθε» και αποκρίθηκε με έμφαση:\nΗ πανέξυπνη ελβετίδα παρατήρησε την αποστροφή στο πρόσωπο του και κατάλαβε ότι τον προσέβαλε, « διάολε, δεν μπορεί να είναι μόνο πιατάδες οι έλληνες « και ρώτησε:\n- Μήπως είσαι δάσκαλος;\nΟ Μιχάλης χαμογέλασε ανακουφισμένος που δεν είπε ότι είναι ζητιάνος.\n- Κοντά έπεσες.\n- Καθηγητής τότε.\n- Πιο κοντά έπεσες.\n- Στο γυμνάσιο;\n- Ε, τότε στο πανεπιστήμιο.\n- Την έχω κάνει και αυτή την δουλειά, αλλά δεν είναι αυτή που κάνω στο πανεπιστήμιο.\n- Τότε τι κάνεις;\n- Αν σου πω θα νομίζεις ότι σε κοροϊδεύω.\n- Δεν υπάρχει λόγος, θα σε πιστέψω.\n- Δεν είναι εύκολο να πιστέψει κανείς τέτοια πράγματά.\n- Εγώ δεν έχω πρόβλημα.\n- Καλάααα. Έκανε και σιώπησε ο Μιχάλης.\nΑπάντηση #81 στις: Ιουλίου 03, 2004, 05:37:10 μμ\n- Λοιπός θα μου πεις.\n- Μα γιατί; Είπε παραπονιάρικά.\n- Πρώτον γιατί μπορεί να σου κοπεί η όρεξη για φαγητό και δεύτερον γιατί θα χρειαστεί να ξαναπώ τα ίδια και στον Ομάρ, όταν τον συναντήσω.\n- Έλα τώρα, μην με σκας.\n- Εσύ τι μου έκανες; Με έκανες σουβλάκι ελληνικό μέχρι να μου πεις.\n- Εντάξει είμαστε πάτσι λοιπόν. Φαίνεται ότι κάνεις κάποια σοβαρή δουλειά. Είπε με ένα ειρωνικό χαμόγελο.\n- Μα δεν μου είπες για τα αγάλματα.\n- Τι γίνονται όταν τελειώσουν;\n- Τα παίρνουν εκείνοι που τα παράγγειλαν.\n- Σαν ποιοι δηλαδή;\n- Αυτοί που διαθέτουν διακόσες χιλιάδες δολάρια.\n- Πόσα;;;;; είπε έκπληκτος από το ποσό που την εποχή εκείνη αντιστοιχούσε με το αντίτιμο των αρχαίων ελληνικών αγαλμάτων που πλήρωναν οι αρχαιοκάπηλοι στους φιλέλληνες στην Ελλάδα.\n- Δεν είναι δα και τόσα πολλά. Είπε εκείνη, εννοώντας ότι δεν παίρνει πολλά για ένα άγαλμα.\n- Ε, πως δεν είναι.\n- Για όσους τα έχουν, δεν είναι πολλά.\nΟ Μιχάλης θέλοντας να την πειράξει είπε:\n- Κοντεύεις να ανοίξεις δική σου τράπεζα.\n- Έλα τώρα υπερβάλεις.\n- Εσύ κοντεύεις να παίρνεις και περισσότερα και από μένα.\n< βγάζουν και οι έλληνες λεφτά του κερατά …. >! Σκέφτηκε.\n- Τόσα πολλά παίρνεις;\n- Ίσως μου φαίνονται πολλά εμένα.\n- Δεν θέλω να γίνω αδιάκριτη…..\nΟ Μιχάλης την διέκοψε:\n- Ξέρω, κανένας δεν θέλει να πει σε άλλον πόσα παίρνει, λες και θα του τα πάρει ο άλλος από το την τσέπη.\n- Εμείς στην Ελβετία δεν σκεφτόμαστε έτσι. Αν δεν σκέφτεσαι και εσύ έτσι, μου λες.\n- Δεν έχω πρόβλημα, εκατό χιλιάδες.\n- Δολάρια; Ρώτησε με έκπληξη.\n- Εμ τι, ελβετικά φράγκα;\n- Τι μου λες; Πάρα πολλά τον χρόνο!\n- Γιατί τον χρόνο; Εσύ τα πληρώνεις; Αστειεύτηκε ο Μιχάλης.\n- Πότε στα δύο χρόνια;\n- Τον μήνα Χάιντρουν.\nΗ Χάιντρουν τα έχασε, ξεροκάταπιε, ψιλοκοκκίνησε, θυμήθηκε που του είπε ότι δουλεύει σε ρεστωράντ και κατάλαβε ότι είχε απέναντι της ένα ‘’ μεγάλο ‘’. Βγήκε για φαγητό με τον Μιχάλη γιατί της άρεσε το αστείο που της έκανε στο Μέϊσης και γιατί ήταν ομορφόπαιδο και Έλληνας. Κατάλαβε ότι άλλη θα έπρεπε να είναι η στάση της απέναντι του, λιγότερο ειρωνική και υπεροπτική. Χρωμάτισε την φωνή της με πραγματικό θαυμασμό και είπε:\n- Μπράβο Μάικ, να και ένας έλληνας που προοδεύει στην Αμερική!\n- Έχει πολλούς στην Αμερική αλλά ….\n- Αλλά δεν υπάρχει ένα WHO IS WHO με τους έλληνες επιστήμονες της Αμερικής ….\n- Και γιατί; Ρώτησε διακόπτοντας τον η Χάιντρουν.\n- Γιατί στην Ελλάδα οι κυβερνήτες βλέπουν τους ομογενείς σαν έμβασμα σε δολάρια για τις ανάγκες του εμπορικού ισοζυγίου και οι διπλωμάτες μας δεν έχουν χρόνο να ασχολούνται με τέτοιες ‘’ λεπτομέρειες ‘’, που τους χάνεις που τους βρίσκεις σε δεξιώσεις να κυνηγούν γκόμενες και σε καταστήματα αφορολόγητων. Άσε μην μου τους θυμίζεις τους κερατάδες.\n- Ε, όχι και έτσι. Είπε έκπληκτη από αυτά που άκουσε και από το ύφος που τα έλεγε ο Μιχάλης.\n- Δυστυχώς έτσι και χειρότερα.\n- Έλα άστους αυτούς να μην χαλάσει το κέφι μας.\n- Στο διάολο να πάνε.\n- Και ακόμη παραπέρα. Είπε για συμπαράσταση η Χάιντρουν.\n- Έτοιμα τα φαγητά σας. Είπε πρόσχαρα η Άρτεμης που έφτασε εκείνη την στιγμή και σερβίρισε πρώτα την Χάιντρουν.\nΕκείνη έφαγε τον μουσακά της με επιφωνήματα για την νοστιμιά του, ενώ ο Μιχάλης έτρωγε το φαγκρί του ονειρευόμενος παραγαδιές στην Κάσο. Σε όλη την διάρκεια του δείπνου συζητούσαν μόνο για ελληνικά και ελβετικά φαγητά, για ωραία χιονισμένα ελβετικά βουνά και σκι. Ο Μιχάλης έβλεπε ανώφελο να εντυπωσιάσει υπογράφοντας τον λογαριασμό και τον πλήρωσε με μετρητά.\nΜέχρι την συνάντηση με τον Ομάρ Σαρίφ η Χάιντρουν τηλεφωνούσε κάθε βράδυ στον Μιχάλη. Το τηλεφώνημα κρατούσε πολλές φορές και δύο ώρες. Ο Μιχάλης είχε γοητευτεί όχι μόνο από την ομορφιά της αλλά και από την καλλιέργεια, τον χιούμορ, την ευγένεια αλλά και το ενδιαφέρον της για εκείνον. Του έκανε εντύπωση πως σχολίασε το γεγονός ότι δεν τον βοήθησε με τις σπουδές ο πατέρας του:\n- Θυμάσαι τι είπε ο Ισοκράτης Μάικ, « να μην βγάζεις την ψυχή σε αυτόν που θέλεις να βοηθήσεις».\n« εμένα μου την έβγαλε»! σκέφτηκε ο Μιχάλης.\nΠαρόλο που δεν είχε ακούσει μέχρι τότε ‘’ Συρματικό ‘’ η Χάιντρουν, ο Μιχάλης ένοιωθε για αυτήν διαφορετικά. Δεν την έβλεπε σαν γκόμενα « λες να την ερωτεύτηκα;», άρχισε να σκέφτεται. Βγήκαν άλλες δύο φορές για φαγητό σε διαφορετικά μέρη, εκτός ‘’ έδρας ‘’ του Μιχάλη, σε ένα κινέζικο και ένα περίεργο Μεξικάνικο εστιατόριο. Και η Χάιντρουν, ήταν γοητευμένη και ενθουσιασμένη με τον Μιχάλη. Ο γοητευτικός έλληνας με τον αυθορμητισμό του, το χιούμορ του, την ευγένεια και τον υπέρμετρο ρομαντισμό του είχε αρχίσει να χαϊδεύει ερωτικά την καρδιά της. Στο τέλος αντί να χορέψει πρώτη η Χάιντρουν μπλουζ με ‘’ Συρματικό ‘’, χόρεψε ο Μιχάλης μπλουζ με ελβετική μουσική. Εκείνο το βράδυ ένοιωθε τόσο μικρός. Ένοιωθε δέος. Βουνό και θάλασσα. Έβλεπε την Χάιντρουν σαν την θεά της ομορφιάς που κατέβηκε από τα χιονισμένα βουνά της Ελβετίας. Πρώτη φορά έβλεπε χιονισμένα βουνά που οι πλαγιές τους ήταν γεμάτες πολύχρωμα λουλούδια. Δεν υπήρχαν άνθρωποι να κάνουν σκι. Μόνο τον θεό έβλεπε να μαζεύει λουλούδια και να χαμογελά, να μαδά ροδοπέταλα και να φτιάχνει το πρόσωπο της Χάιντρουν, « τι να γυρεύει εδώ ο Αρχιμήδης; Ρώτησε ο Θεός».\n- Τον φώναξε να της φτιάξει τέλειες καμπύλες. Άκουσε τον Θεό να λέει.\nΑπάντηση #82 στις: Ιουλίου 03, 2004, 05:41:47 μμ\nΚαι πράγματι τις έφτιαξε τέλειες. Η γοργόνα της θάλασσας έγινε γοργόνα του χιονιού, « αχ, και να ήμουνα ο Αλέξανδρος, εγώ είμαι ναυαγός, έρμαιο στα κύματα της ομορφιάς της. Αχ και να με ερωτευόταν η γοργόνα, να γινόταν η ουρά της δύο ωραία πόδια, να με φιλούσε γλυκά, να γίνονταν τα φιλιά της σχεδία, να με έβγαζε στην αμμουδιά και ας ήταν χιονισμένη, να με σιγονανουρίσει στην αγκαλιά της και να αποκοιμηθώ ακούγοντας τα τραγούδια του κύματος». Κι αποκοιμήθηκε.\nΜόλις πλησίασε στο μπαρ του ξενοδοχείου Πλάζα, ο Μιχάλης γνώρισε αμέσως τον μελαχρινό άντρα που καθόταν δίπλα στην Χάιντρουν. Ήταν ο Ομάρ Σαρίφ.\n- Καλησπέρα σας. Είπε ευγενικά ο Μιχάλης που ένοιωθε σφιγμένος αν και τον είχε καθησυχάσει η Χάιντρουν.\n- Βρε καλώς τον ντροπαλό έλληνα. Είπε πρόσχαρα ο Ομάρ. « έλα κάθισε δίπλα μου».\nΟ Μιχάλης προσπάθησε να σκάσει ένα χαμόγελο χωρίς να τα καταφέρει. Κάθισε δίπλα του σαν να κάθισε σε κάρβουνα.\n- Τι θα σε κεράσουμε; Θέλεις καμιά ρακή;\nΟ Μιχάλης έμεινε έκπληκτος που γνώριζε ο Ομάρ τη ρακή. Προσπάθησε να χαμογελάσει και βρήκε κουράγιο να πει:\n- Δεν έχουν τέτοιο ποτό εδώ.\n- Αν σου αρέσει υπάρχει.\n- Που υπάρχει; Ρώτησε με έκπληξη και η έκφραση του προσώπου του έμοιαζε σαν του παπά που του είπαν ότι δεν υπάρχει Θεός.\n- Εγώ την έχω.\n- Και που βρέθηκε.\n- Αυτό το μούτρο, ο Τέλης Σαβάλας μου την έκανε δώρο.\nΟ Μιχάλης έμεινε εμβρόντητος, « μα πως είναι δυνατόν; Ο Σαββάλας δεν μιλά καλά – καλά ελληνικά και έχει ρακή;».\n- Ευχαριστώ να μην σας την στερήσω, αν χρειαστώ όλο και κάποιος κρητικός θα έχει.\n- Α! ωραία η Κνωσός. Είπε ο Ομάρ.\n- Έχετε πάει; Ρώτησε αποσβολωμένος ο Μιχάλης.\n- Και που δεν έχει πάει ο Ομάρ. Είπε ο Χάιντρουν.\n- Σας αρέσει δηλαδή η Ελλάδα;\n- Όπως και η πατρίδα μου, η Αίγυπτος.\n- Αλήθεια κύριε Σαρίφ;\n- Δεν μου λες, το κύριε τι το ήθελες, για να με στεναχωρήσεις;\nΟ φιλικός και άνετος τρόπος που μιλούσε ο Ομάρ του έδωσε λίγο θάρρος.\n- Έτσι, μπράβο, στο κάτω – κάτω μπορεί να ήμαστε και μακρινοί συγγενείς εμείς οι δύο.\n- Δεν είναι δυνατόν! Είπε χαμογελώντας ο Μιχάλης.\n- Και γιατί να μην είναι; Αν εγώ είμαι απόγονος του Πτολεμαίου – που έτσι νοιώθω – τότε δεν ήμαστε μακρινοί συγγενείς;\n- Ε πως δεν ήμαστε. Είπε περήφανα ο Μιχάλης.\n- Βλέπεις λοιπόν ότι ήμαστε συγγενείς.\nΟ Μιχάλης ένοιωθε τόση ζεστασιά με τον Ομάρ που άρχισε να τον βλέπει σαν μακρινό του ξάδερφο.\n- Και ξέρεις πιο είναι το όνειρο μου; Να υποδυθώ σε μια ταινία τον Αριστοτέλη.\n- Μ’ αρέσει να διαβάζω τους αρχαίους έλληνες φιλοσόφους και το έχω πολύ μεράκι να υποδυθώ έναν από τους πολύ μεγάλους.\n- Ομάρ γιατί δεν λες στο Μάικ εκείνο που σου αρέσει περισσότερο από τον Αριστοτέλη; Είπε η Χάιντρουν.\nΟ Ομάρ στόλισε το πρόσωπο του με ένα φιλοσοφημένο χαμόγελο, σαν να υποδυόταν τον Αριστοτέλη και είπε:\n- Είναι φανταστικό, πραγματικό και θα μείνει αθάνατο αυτό που είπε ότι, « ο άνθρωπος είναι ζώον πολιτικόν».\n- Κι αν δεν είναι ζώον πολιτικόν, τότε τι είναι ο άνθρωπος Ομάρ; Ρώτησε πειραχτικά και με ένα πονηρό χαμόγελο η Χάιντρουν.\n- Ε, τότε είναι σκέτο ζώο! Είπε ο Ομάρ τονίζοντας σαν ηθοποιός την λέξη ζώον.\nΗ Χάιντρουν έσκασε στα γέλια γιατί είχε ακούσει αρκετές φορές τον Ομάρ να επαναλαμβάνει την εκτίμηση του περί των απολίτικων ανθρώπων. Όταν σταμάτησαν να "καθαρίζουν αβγά" στην Χάιντρουν, εκείνη είπε :\n- Ομάρ, ξέρεις τι δουλειά κάνει ο Μιχάλης;\n- Που να ξέρω; Μάγος είμαι;\n- Για ρώτα τον.\n- Μα καλά εσύ δεν ξέρεις που βγαίνεις τόσο καιρό μαζί του; Ρώτησε απορημένος ο Ομάρ. Είχε μια απορημένη έκφραση σαν να αναρωτιόταν: « μα τι διάολο, μόνο έρωτα έχουν αυτές στο μυαλό τους;».\n- Όχι γιατί δεν μου έχει πει. Είπε η Χάιντρουν.\n- Μάικ, πλάκα μου κάνει αυτή;\n- Όχι, αλήθεια λέει. Είπε ο Μιχάλης νοιώθοντας ότι είχε εκθέσει την Χάιντρουν.\n- Πράκτορας της ΣΙΑ είσαι και δεν της το λες;\n- Κάθε άλλο μάλιστα.\n- Είμαι πράκτορας ονείρων! Είπε ατάραχος ο Μιχάλης, σαν ηθοποιός που υποδύεται την ψυχραιμία του βράχου.\n- Τι έκανε λέει!!!!! Είπαν ταυτόχρονα ο Ομάρ και η Χάιντρουν.\n- Όπως ακριβώς το ακούσατε. Είπε το ίδιο ατάραχος ο Μιχάλης.\n- Κοίταξε έλληνα, εγώ είμαι αιγύπτιος, δεν είμαι κανένα ελβετάκι να τα χάφτω αυτά. Εκτός και κάνεις πλάκα σαν τον Σαβάλα.\n- Καθόλου πλάκα δεν σας κάνω. Η έρευνα που κάνω είναι γύρω από τα όνειρα.\nΟ Ομάρ έπιασε τον Μιχάλη από τον λαιμό και σφίγγοντας τον είπε χαμογελώντας:\n- Θα σε πνίξω ρε, εμένα βρήκες να κάνεις πλάκα; Είπε και γύρισε στην Χάιντρουν!\n« εσύ μωρή τον πιστεύεις;».\n- Κατάλαβες τώρα γιατί δεν ήθελα να σου πω; Είπε ο Μιχάλης στην Χάινρουν.\n- Είπαμε να κάνεις πιστευτά αστεία, αλλά ετούτο δεν καταπίνεται με τίποτα. Για αμερικανάκια μας πέρασες; Είπε η Χάιντρουν.\n- Όχι, αλλά τα αμερικανάκια, όπως τα λες, με πιστεύουν γιατί λέω την αλήθεια και γιατί ξέρουν ότι η επιστημονική έρευνα στην Αμερική έχει προχωρήσει τόσο πολύ, που αν ακούσεις ότι μελετούν με τι είδους παραγάδια θα πιάνουν τα ψάρια στις θάλασσες του φεγγαριού να μην παραξενευτείς.\nΑπάντηση #83 στις: Ιουλίου 03, 2004, 06:16:34 μμ\n- Αλλά ας υποθέσουμε ότι λες αλήθεια τι ακριβώς κάνετε; Είπε ο Σαρίφ σχεδόν σοβαρά.\n- Δεν θα σας κουράσω με επιστημονικές λεπτομέρειες, θα σας πω ότι προσπαθούμε να φωτογραφήσουμε τις εικόνες που εμφανίζονται στον υποθάλαμο του εγκεφάλου του ανθρώπου και να βιντεοσκοπήσουμε τα όνειρα.\n- Έλα ρε έλληνα, σιγά μην μου πεις ότι θα κάνετε τα όνειρα του ανθρώπου κινηματογραφική ταινία. Είπε ο Σαρίφ.\n- Έτσι ακριβώς! Θα ξυπνάς το πρωί θα βάζεις την βιντεοκασέτα με τα όνειρα στο βίντεο και θα τα απολαμβάνεις.\n- Ρε συ αυτά γίνονται μόνο σε ταινίες επιστημονικής φαντασίας και εμείς οι ηθοποιοί που παίζουμε σε αυτά τα έργα, λέμε για τους συγγραφείς, « τι βλακείες κάθονται και γράφουν».\n- Έχουμε προχωρήσει αρκετά κα μπορώ να σου δείξω φωτογραφίες με εικόνες από τον υποθάλαμο ενός ανθρώπου.\nΗ Χάιντρουν και ο Ομάρ άρχισαν να περιεργάζονται τον Μιχάλη. Και οι δύο έκανα την ίδια σκέψη, « μήπως είναι εξωγήινος;». Ο Ομάρ ψαχούλεψε το μουστάκι του και κοίταξε το μουστάκι του Μιχάλη, « μα τι σκέφτομαι ο μάπας, έχουν μουστάκια οι εξωγήινοι;», σκέφτηκε.\n- Εγώ θέλω να μου δείξεις φωτογραφίες. Είπε η Χάιντρουν που δεν είχε πιστέψει ούτε μια στιγμή αυτά που άκουγε.\n- Όποτε θες. Είπε και συνέχισε, « θα σας πω και τι άλλο θα γίνει».\n- Έχει και συνέχεια η τρέλα; Είπε στραβώνοντας τα χείλη του ο Ομάρ.\n- Τώρα θα ακούσετε τα …. τρελά. Είπε γελώντας πονηρά ο Μιχάλης.\n- Έλα πες τα. Είπε ανυπόμονα ο Ομάρ.\n- Λοιπόν εμείς θα χρησιμοποιούμε ένα ηλεκτρονικό σκούφο, τον οποίο βάζει στο κεφάλι του εκείνος που θέλει να βιντεοσκοπηθούν τα όνειρα του. θα γράφουν δισκέτες με προκατασκευασμένα όνειρα. Θα μπορεί ο καθένας να πάει σε ένα σούπερ – μάρκετ και να αγοράσει μια δισκέτα με τα όνειρα που θέλει – όπως ακριβώς κάνουμε με τις βιντεοταινίες με τα έργα σας. Και το πιο σημαντικό ….. ο Σαρίφ τον διέκοψε:\n- Έχει και πιο σημαντικό;\n- Αν έχει λέει! Θα μπορεί ο καθένας να αγοράζει μια δισκέτα με γνώσεις και να μαθαίνει ότι θέλει και να γίνεται ότι θέλει.\n- Δηλαδή τι να γίνει; Ρώτησε η Χάιντρουν που κρεμόταν τώρα από τα χείλη του Μιχάλη.\n- Καθηγητής, οικονομολόγος και ότι άλλο θέλει ακόμη και ηθοποιός.\n- Μα πως; Ρώτησε ο Ομάρ.\n- Μια δισκέτα θα περιέχει τις γνώσεις που αποκτά ο φοιτητής στο πανεπιστήμιο στα τέσσερα χρόνια των σπουδών του. Το βράδυ που θα πάει να κοιμηθεί θα την βάζει στον ηλεκτρονικό σκούφο και το πρωί θα ξυπνά επιστήμονας. Κι εγώ που σε θαυμάζω σαν ηθοποιός και τώρα που σε γνώρισα και σαν άνθρωπο, θα πάρω τις γνώσεις που παίρνετε στη δραματική σχολή για να γίνω …. ηθοποιός.\n- Ρε συ, αν είναι αλήθεια αυτά που λες, καταλαβαίνεις ότι θα αλλάξει ο κόσμος; Ποιοι θέλουν να τον αλλάξουν; Είπε ο Σαρίφ.\n- Δεν είναι έτσι τα πράγματα, ίσως χειρότερα.\n- Δηλαδή; Ρώτησε τρομοκρατημένη η Χάιντρουν.\n- Δεν θέλουν κάποιοι να αλλάξουν τον κόσμο, ίσως να θέλουν να τον ελέγξουν, να τον κατακτήσουν, να τον κατευθύνουν.\n- Και ποιοι είναι αυτοί οι άτιμοι; Ρώτησε φουρκισμένος ο Σαρίφ.\n- Αυτό δυστυχώς δεν το γνωρίζω. Ξέρω μόνο ότι γι’ αυτήν την έρευνα ξοδεύονται δισεκατομμύρια δολάρια.\n- Το κεφάλαιο! Είπε με μια λάμψη μίσους στα μάτια ο Ομάρ.\n- Μα σε ποιο κόσμο ζούμε; Είπε με παράπονο η Χάιντρουν που άρχισε να πιστεύει όσα έλεγε ο Μιχάλης.\n- Αγγελικά πλασμένο! Είπε σαρκαστικά ο Σαρίφ.\n- Κάτι ξέρετε εσείς οι ‘’ μεγάλοι ‘’. Τον πείραξε ο Μιχάλης.\n- Άσε ρε το δούλεμα. Κι εσύ το παιχνίδι τους παίζεις.\nΟ Μιχάλης έκανε πλονζόν για να μην μπει η μπάλα γκολ στα δίχτυα του:\n- Και τι είμαι εγώ; Ένας τόσο – δα επιστήμονας. Για θυμήσου τον Αϊνστάιν, τον Ντυνάν και τους άλλους μεγάλους; Οι ανακαλύψεις τους έφεραν και καλά και κακά, έτσι δεν είναι;\n- Εδώ έχεις δίκιο.\n- Πάντως αν ακόμη νοιώθεις ότι είμαστε μακρινοί συγγενείς, τότε μόλις ετοιμαστεί η δισκέτα με την φιλοσοφία του Αριστοτέλη, που μου είπες νωρίτερα ότι σ’ αρέσει, εγώ θα σου την στείλω να γίνεις πραγματικά αρχαίος φιλόσοφος. Είπε σοβαρά ο Μιχάλης.\n- Α! αυτό μάλιστα.\n- Είδες που έχει θετικά πράγματα; Είπε ο Μιχάλης και γύρισε στην Χάιντρουν, « κι εσύ τι θα ήθελες να … γίνεις;», την πείραξε.\n- Άσε αυτή είναι γινομένη. Είπε ο Σαρίφ, χαμογελώντας πονηρά.\n- Τι έγινε; Ρώτησε ο Μιχάλης.\n- Μα δεν βλέπεις ρε Μάικ, η Θεά της ομορφιάς! Η Αφροδίτη.\n- Συμφωνώ απόλυτα. Είπε ο Μιχάλης το ίδιο πονηρά.\nΗ Χάιντρουν ένοιωσε σαν μάρμαρο που ο Μιχάλης και ο Ομάρ την πελεκούσαν για να την κάνουν άγαλμα της Αφροδίτης, και εκείνη την στιγμή της σμίλευαν τις μασχάλες και την έκαναν να ξεραθεί στα γέλια.\n- Αυτό είναι το ευχαριστώ κυρία μου στην φιλοφρόνηση μας; Είπε ο Ομάρ δήθεν σοβαρά.\n- Αφήστε το δούλεμα και οι δυο. Είπε γελώντας η Χάιντρουν.\n- Μην ξεχνάς ότι ο Μιχάλης είναι απόγονος του Αριστοφάνη. Είπε με καμάρι ο Ομάρ.\n- Ναι έχεις δίκιο. Αποκρίθηκε η Χάιντρουν.\n- Δεν μου λες Ομάρ, θα το πάρεις το κορίτσι; Τον πείραξε ο Μιχάλης.\n- Ποιο κορίτσι; Απόρησε εκείνος.\n- Αυτό που είσαι τρελά ερωτευμένος. Είπε ο Μιχάλης με σοβαρό και αυστηρό ύφος.\n- Τι λες ρε έλληνα, ποιο κορίτσι και πράσινα άλογα; Εγώ είμαι παντρεμένος άνθρωπος.\n- Και το κορίτσι που είσαι τρελά ερωτευμένος δεν θα το πάρεις; Συνέχισε το πείραγμα, πάντα σοβαρός ο Μιχάλης.\n- Μάικ! Είπε αυστηρά η Χάιντρουν.\nΟ Ομάρ άρπαξε τον Μιχάλη από το σαγόνι και του είπε:\n- Κόψε ρε κερατά την πλάκα γιατί θα σου δώσω μια μπουνιά σαν κι αυτές που δίνω στις ταινίες.\nΤην στιγμή που τον κρατούσε ο Σαρίφ από το σαγόνι, ο Μιχάλης τον κοίταξε και έστριψε την ματιά, ανασήκωσε τα φρύδια του δείχνοντας την Χάιντρουν. Ο Σαρίφ τον άφησε απότομα που κατάλαβε τι εννοούσε ο Μιχάλης και είπε γελώντας:\nΔημιουργία σελίδας σε 0.167 δευτερόλεπτα. 29 ερωτήματα.


Aστρολογικές προβλέψεις της εβδομάδας (15-21/11)\nAστρολογικές προβλέψεις της εβδομάδας (15-21/11) Aστρολογικές προβλέψεις της εβδομάδας (15-21/11)\nΌσα προβλέπει το ζώδιο και ο ωροσκόπος σου, για αυτή την εβδομάδα\nΗ λογική κυριαρχεί αυτήν την εβδομάδα μιας και φαίνεται να πιστεύεις περισσότερο στους στόχους σου και να είσαι αποφασισμένη να διεκδικήσεις με κάθε τρόπο την επιτυχία. Οι ηγετικές ικανότητές σου έρχονται στην επιφάνεια όμως θα πρέπει να είσαι προσεκτική με τα όρια και να αποφύγεις τις υπερβολές. Στις 19/11 πραγματοποιείται η Σεληνιακή έκλειψη στον άξονα Ταύρου – Σκορπιού, αλλά και το τρίγωνο Αφροδίτης – Ουρανού σου δίνουν τη δυνατότητα να επιδείξεις τις δυνάμεις και ικανότητές σου στα εργασιακά, αλλά και να βελτιώσεις την κατάσταση των οικονομικών σου. Βάλε σε τάξη τα συναισθήματά σου και συμπεριφέρσου ανάλογα στον ερωτικό σύντροφό σου. Σίγουρα δεν είναι καλό το μια κρύο μια ζέστη που τον έχεις..\nΔυναμική και δραστήρια προβλέπεται η νέα εβδομάδα για σένα καθώς η έκλειψη πραγματοποιείται στον άξονα του ζωδίου σου με τον Σκορπιό. Ίσως λοιπόν να χρειαστεί να πάρεις κάποιες αποφάσεις που αφορούν συναισθηματικές και επαγγελματικές σχέσεις σου. Το μυαλό σου ανοίγει και γενικότερα αντιμετωπίζεις τις καταστάσεις με περισσότερη αυτοπεποίθηση αλλά και ρεαλισμό. Κάποιες απρόβλεπτες εξελίξεις στα εργασιακά πιθανά να σου δημιουργήσουν εκνευρισμό και να χρειαστεί να διατηρήσεις την υπομονή σου. Το διαδίκτυο θα βοηθήσει στο να κάνεις νέες γνωριμίες που μπορούν να μετατραπούν σε συναισθηματικά ειδύλλια κυρίως αν είσαι μόνη συναισθηματικά.\nΔΙΑΒΑΣΕ ΕΠΙΣΗΣ: Τα 4 πιο επιτυχημένα ζευγάρια του ίδιου ζωδίου\nΑυτήν την εβδομάδα καλό θα ήταν να δείξεις εμπιστοσύνη στο ένστικτο και τη διαίσθησή σου καθώς θα υπάρξουν στιγμές που θα πρέπει να πάρεις αποφάσεις και προφανώς είσαι απροετοίμαστη. Μια πλανητική εύνοια σου δίνει επίσης την ευκαιρία να βελτιώσεις τον τομέα των οικονομικών σου. Η ψυχολογία και η ενέργειά σου ανεβαίνουν όμως στα εργασιακά θα πρέπει να αποφύγεις την εμπλοκή σου σε παρασκηνιακές καταστάσεις. Νιώθεις έντονη την ανάγκη να περιποιηθείς και να φροντίσεις την εξωτερική σου εμφάνιση και να εκπλήξεις ευχάριστα τον αγαπημένο σου.\nΑρκετά θετική προβλέπεται η νέα εβδομάδα για σένα καθώς οι συζητήσεις που θα προκύψουν έχουν καθοριστικό χαρακτήρα για τα μελλοντικά σχέδια και στόχους σου. Η ανάγκη σου είναι έντονη πλέον να εξασφαλίσεις, να κατοχυρώσεις και να σταθεροποιήσεις κάποιες καταστάσεις στη ζωή σου κι αυτό μπορείς να το κάνεις με σωστή διαχείριση, αλλά και υπερασπιζόμενη τα συμφέροντα σου μέσα από τις συζητήσεις που θα προκύψουν. Με την Αφροδίτη στο ζώδιο του Αιγόκερου το ενδιαφέρον σου στρέφεται στην ενδυνάμωση της σχέσης με τον ερωτικό σύντροφό σου.\nΗ ανάγκη σου να κοινωνικοποιηθείς περισσότερο ενισχύεται αυτήν την εβδομάδα, να προσεγγίσεις, να συζητήσεις και να λύσεις παρεξηγήσεις του προηγούμενου διαστήματος. Η αυτοπεποίθηση σου αυξάνεται και σου δίνει την δυνατότητα να μην αφήσεις καμία ευκαιρία να πάει χαμένη. Επαγγελματικές αλλαγές και ίσως μια ανανέωση των προσωπικών επαγγελματικών χώρων σου θα ανεβάσει περισσότερο την ανάγκη και τη δίψα σου για επιτυχία. Το τρίγωνο της Αφροδίτης με τον Ουρανό αλλά και η έκλειψη Σελήνης μπορεί να φέρει απρόβλεπτες αλλαγές όχι απαραίτητα δυσάρεστες.\nΚαιρός να βγεις από την αδράνεια και να πάρεις δυναμικές πρωτοβουλίες αυτήν την εβδομάδα που στόχο τους έχουν να βρεις τις ισορροπίες σου αλλά και να επιδιώξεις την επιτυχία. Δραστήριο προβλέπεται το επόμενο διάστημα για την επαγγελματική πορεία και την εξέλιξη της καριέρας σου. Διαφοροποίησε τις συνθήκες καθημερινότητάς σου, έκφρασε τις ιδέες σου και να είσαι βέβαιη πως θα ακουστείς. Νέες προκλήσεις και προτάσεις δεν σε βρίσκουν εντελώς απροετοίμαστη. Μια νέα, ισχυρότερη αρχή στη σχέση με τον αγαπημένο σου σε ενθουσιάζει και δεν αποκλείεται να προχωρήσεις σε καυτές πρωτοβουλίες.\nΑυτήν την εβδομάδα θέλεις να κάνεις τα ξεκαθαρίσματά σου και να βγεις από τη στασιμότητα που δεν σου πηγαίνει καθόλου. Είναι γνωστό πως θέλεις σασπένς στην καθημερινότητα σου, εξέλιξη και νέες εμπειρίες. Ο προοδευτικός τρόπος σκέψη σου στα εργασιακά σε φέρνει μπροστά σε νέα ερεθίσματα που δεν σε αφήνουν καθόλου αδιάφορη. Απλά απόφυγε την υπερβολή στην επίδειξη και προβολή σου. Από το σπίτι και την οικογένεια λαμβάνεις την υποστήριξη και επιβεβαίωση που χρειάζεσαι καθώς και από τη σχέση με τον αγαπημένο σου. Παρεξηγήσεις ή ψυχρότητα του προηγούμενου διαστήματος λύνονται και είναι ευκαιρία να αφιερώσεις ουσιαστικό χρόνο σε αγαπημένα σου πρόσωπα.\nΗ έκλειψη που πραγματοποιείται στο δικό σου άξονα με του Ταύρου φέρνουν σημαντικές αλλαγές στη ζωή σου για ένα μεγάλο διάστημα. Όλο αυτό βέβαια σου προκαλεί έντονο στρες στην καθημερινότητα και ίσως χρειαστεί να πάρεις σημαντικές αποφάσεις. Διατήρησε την υπομονή σου και προσπάθησε να λειτουργείς ήρεμα και διαλλακτικά αποφεύγοντας ρήξεις ή παρεξηγήσεις. Εμπιστεύσου τον εαυτό σου και τις ικανότητές σου και σίγουρα θα βγεις κερδισμένη. Το τρίγωνο της Αφροδίτης με τον Ουρανό φέρνει ευχάριστες εξελίξεις στη συναισθηματική σου ζωή είτε είσαι μόνη, είτε διατηρείς ένα μόνιμο δεσμό.\nΠρονοητικότητα χρειάζεται η νέα εβδομάδα για σένα προκειμένου να αποφύγεις κακοτοπιές. Το κλίμα είναι διφορούμενο που από τη μια σου δίνει ευκαιρίες κι από την άλλη ίσως και να σου στήνει παγίδες. Η σεληνιακή έκλειψη αλλά και το τρίγωνο της Αφροδίτης με τον Ουρανό σε βοηθά να βελτιώσεις σημαντικά την οικονομική σου κατάσταση. Νέες γνωριμίες που προέρχονται από την κοινωνική σου ζωή εκμεταλλεύσου τες στο έπακρο και να είσαι βέβαιη πως θα εξυπηρετήσουν τα επαγγελματικά σχέδια, αλλά και τη συναισθηματική σου ζωή εάν είσαι μόνη.\nΗ νέα εβδομάδα σε κάνει ιδιαίτερα κοινωνική και σε απελευθερώνει από προκαταλήψεις και στερεότυπα. Βρίσκεις ευκολότερα λύσεις σε θέματα που το προηγούμενο διάστημα σου είχαν γίνει βραχνάς κι έτσι απαλλάσσεσαι από έντονα άγχη. Μην εγκλωβίζεσαι σε αρνητικές σκέψεις στα εργασιακά και πάρε πρωτοβουλίες. Νέες ευκαιρίες ή και προτάσεις ξεθάβουν τις πραγματικές σου ικανότητες και τα ταλέντα. Η Αφροδίτη στο δικό σου ζώδιο ενισχύει την αυτοπεποίθησή σου και ίσως σε κάνει την πρωταγωνίστρια. Η γοητεία και ο μαγνητισμός σου ανεβαίνουν καθώς και η ανάγκη σου να ενισχύσεις τη σχέση με τον αγαπημένο σου. Μόνο μην του προκαλείς τη ζήλια που πιθανά να αυξήσει την γκρίνια.\nΚυκλοθυμικά συναισθήματα αυτήν την εβδομάδα πιθανά να επηρεάσουν τη διάθεσή σου και τις σχέσεις σου με τους άλλους. Η Σεληνιακή έκλειψη της εβδομάδας αλλάζει τις συνθήκες στο σπίτι και την οικογένεια και σε βοηθά να ξεπεράσεις ή να ξεχάσεις παλιά προβλήματα. Ευνοϊκό όμως είναι το διάστημα που διανύεις για την επαγγελματική σου εξέλιξη. Ωστόσο καλό θα ήταν να είσαι προσεκτική στη διαχείριση των σχέσεών σου με συναδέλφους. Στιγμές έντασης προσπέρασε τες ή αντιμετώπισε τες με ψυχραιμία και υπομονή. Στόχος σου είναι να έχεις υποστηρικτές και συμμάχους. Συναισθηματικά σκαμπανεβάσματα ή τάσεις ανεξαρτησίας από πλευράς σου πιθανά να δημιουργήσουν τριγμούς στη σχέση με τον αγαπημένο σου. Πρόσθεσε ευχάριστες δραστηριότητες στην καθημερινότητα σας και διασκέδαση.\nΣυνετά και συγκρατημένα είναι τα βήματά σου αυτήν την εβδομάδα κι αυτό να είσαι βέβαιη ότι εξυπηρετεί κατά πολύ τους στόχους και τα σχέδιά σου. Θέλεις να περπατάς σε στέρεο έδαφος για αυτό και κινείσαι προσεκτικά. Η Αφροδίτη και ο Ουρανός συνεργάζονται αυτήν την εβδομάδα και σου δημιουργούν περισσότερο την ανάγκη για διασκέδαση και προσωπικό χρόνο απόλαυσης. Οι εξελίξεις στα εργασιακά είναι οι αναμενόμενες για αυτό και δεν υπάρχουν ιδιαίτερες εκπλήξεις. Η συναισθηματική σου ζωή και η σχέση με τον αγαπημένο σου βελτιώνεται σημαντικά καθώς αντιλαμβάνεσαι πως πρέπει να πάρεις πρωτοβουλίες.\nΔΙΑΒΑΣΕ ΕΠΙΣΗΣ: Κι όμως, ο μήνας που γεννήθηκες θα σου… «βρει» το ταίρι σου\nκεντρική φώτο: pexels.com/photo/woman-in-nightdress-with-cup-in-hands-standing-barefoot-in-the-kitchen-10069668/


6 παράξενα φαινόμενα που η επιστήμη αδυνατεί να εξηγήσει. Το 5ο δείχνει τη δύναμη του ανθρώπινου μυαλού | MyNews247\n6 παράξενα φαινόμενα που η επιστήμη αδυνατεί να εξηγήσει. Το 5ο δείχνει τη δύναμη του ανθρώπινου μυαλού\nΣήμερα η επιστήμη είναι δυνατή, αλλά όχι πανίσχυρη. Υπάρχουν φαινόμενα τα οποία δεν μπορούν να εξηγήσουν οι σύγχρονοι επιστήμονες και παραμένουν πραγματικό μυστήριο για την ανθρωπότητα. Παρακάτω σας παρουσιάζουμε 6 από αυτά τα φαινόμενα που δεν έχουν ξεκάθαρη επιστημονική εξήγηση.\n1. Το βουητό του Taos\nΕδώ και χρόνια οι κάτοικοι του Taos, μιας αμερικανικής πόλης, ακούνε ένα ήχο χαμηλής συχνότητας άγνωστης προέλευσης στην έρημο. Το βουητό του Taos μοιάζει με την ήχο βαριών οχημάτων που μετακινούνται στην εθνική οδό, παρ’όλο που δεν περνάνε μεγάλοι δρόμοι γύρω από την πόλη.\nΑυτό το βουητό οδηγεί σε σοβαρές ψυχικές ασθένειες και αυτοκτονίες ατόμων που ακούνε τον ήχο. Κάποιοι κάτοικοι πιστεύουν ότι είναι άτυχος οιωνός. Οι επιστήμονες δεν έχουν βρει ακόμα την πηγή του βουητού.\nΤο deja vu είναι μια γαλλική φράση που σημαίνει κάτι που το έχουμε ήδη δει. Είναι ένα παράξενο συναίσθημα το οποίο μας κάνει να νομίζουμε ότι έχουμε ήδη ζήσει μια συγκεκριμένη κατάσταση. Η δύναμη του deja vu είναι η αίσθηση ότι υπάρχουν χιλιάδες διαφορετικά μονοπάτια που μπορούν να οδηγήσουν σε μια συγκεκριμένη στιγμή στον χρόνο.\nΝιώθεις ότι έχεις ήδη ζήσει μια συγκεκριμένη στιγμή και από τότε έχεις πάρει αρκετές αποφάσεις που θα το έκαναν αδύνατον να ξανασυμβεί.\nΑλλά συνέβη, άρα μήπως είναι γραφτό; Οι επιστήμονες κάνουν διάφορες υποθέσεις σχετικά με αυτό το φαινόμενο, από αλλαγές στον χρονικό συντονισμό στον εγκέφαλο μέχρι επανάληψη σκηνών από τα όνειρα μας. Δυστυχώς είναι δύσκολο να ερευνηθεί, γιατί δεν μπορεί να προκληθεί τεχνητά.\n3. Επιθανάτια οράματα\nΟι άνθρωποι που έχουν υπάρξει κλινικά νεκροί μερικές φορές μιλάνε για οράματα που δείχνουν ένα τούνελ με ένα φως στην άκρη, μια αίσθηση σαν να πετάνε, συναντήσεις με συγγενείς κλπ. Αυτό το φαινόμενο ονομάζεται επιθανάτια εμπειρία. Το κυριότερο πρόβλημα είναι ότι ο εγκέφαλος σταματά να δουλεύει όταν σταματά και η καρδιά, που σημαίνει ότι ένα κλινικά νεκρό άτομο δεν μπορεί να νιώσει ή να βιώσει τίποτα.\nΥπάρχουν θεωρίες που εξηγούν όχι μόνο αυτό το πρόβλημα, αλλά και προβλήματα με κάθε είδος οράματος. Αλλά αυτό που δεν μπορεί να εξηγήσει η επιστήμη είναι γιατί κάποιοι ασθενείς θυμούνται τι τους συνέβη όταν ξαναζωντάνεψαν με λεπτομέρειες.\nΟι πρώτες αναφορές για φαντάσματα εντοπίζονται στους ιστορικούς μύθους και συνεχίζουν να εμφανίζονται μέχρι και σήμερα. Δεν υπάρχουν μόνο συλλογικές αποδείξεις ατόμων που συνάντησαν φαντάσματα, αλλά και εντυπωσιακά γεγονότα, όπως φωτογραφίες και βίντεο.\nΟι επιστήμονες αποκάλυψαν πολλά μεταφυσικά φαινόμενα εξηγώντας τα ως μαζική υστερία, ψυχικές διαταραχές και διάφορα είδη δηλητηρίασης. Αλλά υπάρχουν και περιπτώσεις που δεν μπορεί να εξηγήσει καμία θεωρία.\n5. Η επίδραση των εικονικών φαρμάκων\nΗ επίδραση των εικονικών φαρμάκων είναι μία από τις πιο μεγάλες αναπάντητες ερωτήσεις της ιατρικής επιστήμης. Δεν είναι ξεκάθαρο πώς η πίστη και μόνο στις θεραπευτικές ιδιότητες ενός “άδειου χαπιού” που παίρνει ένας ασθενής μπορεί να θεραπεύσει το σώμα. Είτε είναι δισκοειδής λύκος είτε ακόμα και καρκίνος, μερικές φορές η αυθυποβολή μπορεί να μας βοηθήσει με τις πιο επικίνδυνες ασθένειες.\nΑν ένα άτομο μπορεί ενίοτε να θεραπεύσει τον εαυτό του από μια θανατηφόρα ασθένεια με το μυαλό του, αυτό δεν αποδεικνύει ότι οι ικανότητες μας είναι απεριόριστες;\nΜερικές φορές το αποκαλούμε έκτη αίσθηση. Η επιστήμη δεν μπορεί ακόμα να εξηγήσει την φύση αυτού του φαινόμενου. Μερικοί επιστήμονες ισχυρίζονται ότι όλοι έχουν ένστικτα όταν πρέπει να κάνουν μια επιλογή. Λένε ότι έχουμε αυτή την ικανότητα από την γέννηση μας, αλλά αναπτύσσοντας τις άλλες 5 αισθήσεις, ξεχνάμε πώς να την χρησιμοποιούμε.\nΕσείς τι άποψη έχετε γι’αυτά τα φαινόμενα;


K.K.4ever: ΚΟ ΑΤΤΙΚΗΣ ΤΟΥ ΚΚΕ: Στα φασονατζίδικα με το κάλεσμα για το διήμερο στο ΦΙΞ.Εξορμήσεις σε μετανάστες εργάτες από την Τομεακή Οργάνωση Βιομηχανίας.\nΟ κλάδος της κλωστοϋφαντουργίας είναι από αυτούς που συγκεντρώνουν μεγάλο αριθμό μεταναστών εργαζομένων. Ειδικά στις επιχειρήσεις που δουλεύουν φασόν, απασχολούνται αποκλειστικά σχεδόν μετανάστες. Οι Κομματικές Οργανώσεις της Τομεακής Οργάνωσης Βιομηχανίας της ΚΟΑ, έχουν καταρτίσει και υλοποιούν αυτές τις μέρες σχέδιο εξορμήσεων στα δεκάδες φασονατζίδικα που βρίσκονται διάσπαρτα στο κέντρο και τις γειτονιές της Αθήνας. Τη Δευτέρα έγιναν εξορμήσεις στην περιοχή του κέντρου και σήμερα, Τρίτη, συνεχίστηκαν στα Πατήσια.\nΟι όροι και οι συνθήκες δουλειάς είναι παντού οι ίδιοι: Σε υπόγεια και ορόφους πολυκατοικιών, συχνά πίσω από κλειδωμένες πόρτες, δουλεύουν εκατοντάδες μετανάστες. Οι περισσότεροι κατάγονται από χώρες της Ασίας, όπως το Μπαγκλαντές, το Πακιστάν, το Αφγανιστάν. Ωράριο δεν υπάρχει και η δουλειά προσαρμόζεται στις ανάγκες της παραγωγής. Μετά από λίγο καιρό, το πιθανότερο είναι, στην πλειοψηφία τους, να βρεθούν ξανά άνεργοι, μέχρι ο εργοδότης να τους χρειαστεί για κάποια καινούργια παραγγελία. Πληρώνονται με την ώρα, 3 ευρώ πάνω - κάτω, κι αυτά όμως σπάνια τα παίρνουν στην ώρα τους.\nΗ ανασφάλιστη δουλειά είναι ο κανόνας. Οσον αφορά τις συνθήκες δουλειάς, ο εξαερισμός των περισσότερων χώρων είναι ελλιπής, σε λίγα τετραγωνικά δουλεύουν δεκάδες εργαζόμενοι και μηχανές. Κλιματισμός δεν υπάρχει και οι θερμοκρασίες γίνονται ιδιαίτερα υψηλές, ειδικά στους χώρους που σιδερώνουν. Στους μετανάστες κυριαρχεί η ανησυχία για τα χαρτιά τους, η αγωνία να εξασφαλίσουν νομιμοποιητικά έγγραφα, ενώ το κυνηγητό και η καταστολή εναντίον τους εντείνεται. Κάτω από την αγωνία και το φόβο, αναγκάζονται να αποδεχθούν όλα τα παραπάνω.\nΤο κάλεσμα που απευθύνει η ΚΟ Αττικής δεν περιορίζεται στη συμμετοχή στις εκδηλώσεις του Διημέρου αλλά αφορά την ανάγκη κοινής οργάνωσης και πάλης μεταναστών και Ελλήνων εργαζομένων. Στην προσπάθεια αυτή το Διήμερο θα παίξει το δικό του ρόλο, καθώς στο χώρο θα βρίσκονται μια σειρά σωματεία, ανάμεσά τους και το Συνδικάτο Κλωστοϋφαντουργίας - Ιματισμού - Δέρματος, για να συζητήσει με τους μετανάστες που εργάζονται στον κλάδο, να τους φέρει σε επαφή με χιλιάδες άλλους συναδέλφους τους, που δρουν μέσα από τις γραμμές του.\nΕτικέτες Εκδηλώσεις, Κ.Κ.Ε, Μετανάστες


SADES Gaming Headset Wand SA-914-BL, 7.1CH, USB, 40mm ακουστικά – Γκίλτσης Αντώνης Refill Center Επισκευές και πωλήσεις υπολογιστών, κινητών και εκτυπωτών. Ανακατασκευή Toner και μελάνια στην Βέροια.\nHomeΠεριφερειακάΣυνοδευτικά PCΑκουστικά - Μικρόφωνα PCSADES Gaming Headset Wand SA-914-BL, 7.1CH, USB, 40mm ακουστικά\nΑκουστικά - Μικρόφωνα PC> Περιφερειακά> Συνοδευτικά PC\tSKU: SA-914-BL\nΗ κομψή του σχεδίαση συνδυάζεται με εντυπωσιακό μπλε LED φωτισμό. Είναι ελαφρύ και διαθέτει ανάρτηση στη στεφάνη, άνετα ακουστικά με memory foam και ανθεκτικό σκελετό. Διαθέτει χειριστίριο το οποίο παρέχει 2 gaming audio modes (stereo, surround), volume control και επιλογή status μικροφώνου (σίγαση/on).Εξοπλίζεται με ανακλινόμενο μικρόφωνο με λειτουργία σίγασης όταν περιστρέφεται (swivel-to-mute).\nMic sensitivity: -30 ± 3 dB at 1 kHz\nMic frequency response: 50 – 10 kHz\nΚωδικός : SA-914-BL


Τσάβι για Ντεμπελέ: «Ανανεώνει ή τον πουλάμε μέχρι τέλος του μήνα» | SPORTS ROOM\nΑρχική Ποδόσφαιρο La Liga Τσάβι για Ντεμπελέ: «Ανανεώνει ή τον πουλάμε μέχρι τέλος του μήνα»\nΤην απόφαση της Μπαρτσελόνα να πουλήσει τον Ντεμπελέ σε περίπτωση που δεν απαντήσει άμεσα στην πρόταση ανανέωσης συμβολαίου του, αποκάλυψε ο Τσάβι.\nΈνα ακόμα βήμα πιο κοντά στην αποχώρησή του από την Μπαρτσελόνα φαίνεται πως βρίσκεται ο Ουσμάν Ντεμπελέ, με τον Τσάβι να τονίζει πως η περίπτωσή του είναι δύσκολη και περίπλοκη, αλλά οι «Μπλαουγκράνα» δεν μπορούν να περιμένουν άλλο και σκοπεύουν να τον πουλήσουν άμεσα, αν συνεχίσει να καθυστερεί την απόφασή του περί ανανέωσης του συμβολαίου του.\nΑναλυτικά τα όσα δήλωσε ο Τσάβι:\n«Είναι μία περίπλοκη και δύσκολη κατάσταση. Ο σύλλογος έχει αποφασίσει πως αν δεν ανανεώσει το συμβόλαιό του πρέπει να βρεθεί μια λύση, για εμάς και για αυτόν. Δεν μπορούμε να βρισκόμαστε άλλο σε αυτή την κατάσταση. Περιμέναμε πάρα πολύ καιρό. Η απόφαση του συλλόγου δεν είναι εύκολη. Περιμένουμε πέντε μήνες τώρα. Είχαμε πολλές συζητήσεις με τον παίκτη και τον ατζέντη του και η υπομονή μας εξαντλήθηκε. Είτε ανανεώνει το συμβόλαιό του είτε ψάχνουμε να βρούμε μια λύση», δήλωσε αρχικά και συνέχισε λέγοντας:\n«Είναι ξεκάθαρο. Ο Ντεμπελέ ανανεώνει ή τον θα τον έχουμε πουλήσει μέχρι το τέλος του Ιανουαρίου. Δεν υπάρχει άλλος δρόμος. Είναι περίεργο που ο ατζέντης του λέει όσα λέει, ενώ ο Ντεμπελέ μου λέει ότι θέλει να παραμείνει στην ομάδα. Δεν μπορώ να καταλάβω», ήταν τα λόγια του προπονητή των Καταλανών.\nΠροηγούμενο άρθροΗρακλής: Ζήτησαν να φύγουν Ντάγκλας και Γούλριτζ\nΕπόμενο άρθροΖενίτ: Μπήκε στις προπονήσεις μετά από τέσσερις μήνες ο Ναπίερ (vid)


Πειράματα Φυσικής με Απλά Υλικά Science Experiments for Kids: Το Google για τον Κοπέρνικο\nΟ Κοπέρνικος γεννήθηκε στην Πολωνία το 1473 και σπούδασε αρχικά στο Πανεπιστήμιο της Κρακοβίας, μαθηματικά και οπτική, και στη συνέχεια εκκλησιαστικό δίκαιο στην Μπολόνια. Μετά την επιστροφή του από την Ιταλία, με την παρέμβαση του θείου του, διορίστηκε ιερέας στον καθεδρικό ναό του Frauenburg, όπου και διήγε ακαδημαϊκό βίο για το υπόλοιπο της ζωής του. Τις ώρες της ξεκούρασής του, ο Κοπέρνικος ζωγράφιζε και μετάφραζε ελληνική ποίηση στα λατινικά. Βαθμιαία αυξανόταν και το ενδιαφέρον του στην αστρονομία, μέχρι που τελικά τον κατέκτησε εξ ολοκλήρου. Διεξήγαγε τις έρευνές του μόνος του και χωρίς τυμπανοκρουσίες. Έκανε τις ουράνιες παρατηρήσεις του από ένα πυργίσκο στα τείχη του καθεδρικού ναού, διά «γυμνού οφθαλμού», καθώς έπρεπε να περάσει ένας ακόμη αιώνας μέχρι να ανακαλυφθεί το τηλεσκόπιο.\nΤο 1530, ο Κοπέρνικος ολοκλήρωσε το σπουδαίο έργο του De Revolutionibus, στο οποίο υποστήριζε ότι η Γη περιστρεφόταν γύρω από το άξονά της κάθε μέρα και γύρω από τον Ήλιο κάθε χρόνο. Μέχρι τότε, κυριαρχούσε η θεωρία του Πτολεμαίου, σύμφωνα με την οποία η Γη αποτελούσε το κέντρο του σύμπαντος, γύρω από την οποία περιστρέφονταν όλα τα ουράνια σώματα, ενώ το ίδιο το σύμπαν ήταν ένα πεπερασμένος σφαιρικός χώρος πέρα από τον οποίο δεν υπήρχε τίποτα. Ο Κοπέρνικος δεν βιαζόταν να δημοσιεύσει τις ιδέες του, αν και τμήματα του έργου του είχαν κυκλοφορήσει μεταξύ λιγοστών αστρονόμων.\nΜάλιστα, το έργο του Κοπέρνικου ίσως να μην έφτανε ποτέ στο τυπογραφείο αν δεν υπήρχε ένας νεαρός άνδρας που συνάντησε τον Δάσκαλο το 1539. Ο Γεώργιος Ρέτικους ήταν ένας 25χρονος Γερμανός καθηγητής μαθηματικών που είχε γοητευθεί από τον 66χρονο ιερέα, αφού διάβασε μία από τις εργασίες του. Με την πρόθεση να περάσει μερικές εβδομάδες με τον Κοπέρνικο, ο Ρέτικους, εντυπωσιασμένος από τις θεωρίες του, κατέληξε να μείνει φιλοξενούμενος του Κοπέρνικου για δύο χρόνια.\nΟ Κοπέρνικος ήταν διστακτικός για τη δημοσίευση του έργου του, όχι τόσο γιατί ανησυχούσε μήπως η πρωτοποριακή θεωρία του θα συναντούσε την αντίδραση της Εκκλησίας, αλλά γιατί ήταν τελειομανής και δεν πίστευε ποτέ ότι το έργο του είχε ολοκληρωθεί, αν και το δούλευε για 30 χρόνια. Σύμφωνα με τον Κοπέρνικο, οι παρατηρήσεις του έπρεπε να ελεγχθούν και να επανελεγχτούν. Ενδιαφέρον παρουσιάζει το γεγονός ότι το πρωτότυπο χειρόγραφο του De Revolutionibus, ήταν χαμένο για 300 χρόνια και εντοπίστηκε στην Πράγα στα μέσα του 19ου αιώνα. Δείχνει ότι η πένα του Κοπέρνικου ήταν διαρκώς σε κίνηση, με τη μία αναθεώρηση μετά την άλλη.\nΟ Κοπέρνικος πέθανε το 1543, χωρίς να μάθει ποτέ την αναταραχή που θα προκαλούσε στο μέλλον το έργο του. Ήταν εναντίον όλων των φιλοσοφικών και θρησκευτικών αρχών που κυριαρχούσαν κατά τους μεσαιωνικούς χρόνους. Η πιο σημαντική διάσταση του έργου του Κοπέρνικου ήταν ότι άλλαξε για πάντα τη θέση του ανθρώπου στο σύμπαν: ο άνθρωπος μπορούσε τώρα να πάρει τη θέση του μεταξύ των υπόλοιπων δημιουργημάτων και όχι απαραίτητα την πρωτοκαθεδρία μέσα στον φυσικό κόσμο.\nΠηγή: Σύλλογος Φίλων Αστρονομίας Wikipedia Διαδίκτυο


Μήνυμα προς την Ευρώπη στέλνει ο καγκελάριος της Αυστρίας, μία μόλις ημέρα πριν την επίσκεψη του στην Αθήνα. Ο Βέρνερ Φάιμαν σε συνέντευξη του στο ΑΜΠΕ, ζητά να σταματήσει η καταστροφολογία για την Ελλάδα, να τερματιστεί η ακραία πολιτική λιτότητας και να οικοδομηθεί μια μεσοπρόθεσμη προοπτική που θα ξαναδώσει ελπίδα στους ανθρώπους.\nΔηλώνει ότι πρέπει να σταματήσει αυτό που γίνεται τώρα και να προταχθούν μεσοπρόθεσμες λύσεις, όπως ένα πενταετές σχέδιο, για το οποίο, όπως ο ίδιος πιστεύει, θα υπήρχε κατά βάση συνεννόηση.\nΣημειώνει επίσης ότι η έξοδος της Ελλάδας από την Ευρωζώνη θα ήταν η χειρότερη από όλες τις λύσεις, και προειδοποιεί όλους όσοι «σπεκουλάρουν» με ένα Grexit, ότι αυτό είναι «εξαιρετικά επικίνδυνο».\nΟ καγκελάριος της Αυστρίας διαμηνύει ακόμη ότι η ακραία πολιτική λιτότητας δεν μπορεί να συνεχιστεί και ότι η Ελλάδα πρέπει να έχει τη δυνατότητα να εξοφλήσει τα χρέη της, και γι’ αυτό τον λόγο από την πλευρά του υποστηρίζει τα σχέδια της ελληνικής κυβέρνησης να φέρει χρήματα στα κρατικά ταμεία μέσα από την καταπολέμηση της διαφθοράς.\nΥποστηρίζει ότι είναι χρήσιμη μια λογική λιτότητα, όμως η ακραία λιτότητα καταστρέφει την ανάπτυξη. «Χωρίς ανάπτυξη και απασχόληση δεν μπορούν να λυθούν μόνιμα ούτε το ζήτημα του χρέους, ούτε τα ανθρωπιστικά προβλήματα», λέει.\nΑναφέρεται στη μείωση των μισθών στην Ελλάδα κατά 25% , στην αύξηση στη θνησιμότητα των παιδιών κατά 40% από το 2008 και τονίζει ότι είναι τελείως κατανοητή την πρόθεση της ελληνικής κυβέρνησης για αλλαγή πορείας.


Δροσερή Πατατοσαλάτα με Μπέϊκον - womanoclock.gr\nΗ πατατοσαλατα είναι μία από τις αγαπημένες μου σαλάτες για το καλοκαίρι. Είναι δροσιστική γιατί τρώγεται πάντα κρύα, διατηρείτε μέρες στο ψυγείο, είναι χορταστική, και από τις πιο πλούσιες σε γεύση σαλάτες. Η κλασσική συνταγή για την πατατοσαλάτα έχει τα παρακάτω υλικά, αλλά εγώ σας προτείνω να προσθέσετε ακόμα ένα υλικό..το μπέϊκον. Η πατατοσαλατα με μπεικον θεωρώ ότι δίνει στην σαλάτα extra γεύση και απογειώνει τη συνταγή…\nΠατατοσαλατα με μπεικον συνταγή\n2 κ.σ. μουστάρδα (απαλή)\n1/2 φλ.τσαγιού ψιλοκομμένες πίκλες\n5 φέτες μπέϊκον(προαιρετικά)\nΒράζετε τις πατάτες με τη φλούδα σε αλατισμένο νερό. Τρυπήστε με το πηρούνι για να δείτε αν είναι έτοιμες. Αφού βράσουν τις ξεφλουδίζετε και τις κόβετε σε κύβους. Ρίξτε το ελαιόλαδο το αλάτι και το πιπέρι.\nΑφού ψιλοκόψετε το κρεμμύδι και τις πίκλες σε μικρά κυβάκια, βάλτε τα υλικά σε ένα μεγάλο μπολ. Προσθέστε το καλαμπόκι (καλά σουρωμένο), τις πίκλες, τη μουστάρδα και τα 2/3 από τη μαγιονέζα. Ανακατέψτε καλά το μείγμα και ρίξτε τις πατάτες. Ενώστε όλα τα υλικά μαζί και προσθέστε την πάπρικα και τον μαϊντανό.\nΣε αυτό το σημείο δοκιμάστε το μείγμα μήπως χρειάζεται παραπάνω αλάτι ή πιπέρι. Ώρα για το μπέϊκον, πρώτα το ψήνετε σε ένα αντικολλητικό τηγάνι με λίγες σταγόνες λαδιού και μετά το αφήνετε σε μια χαρτοπετσέτα για να απορροφήσει το λίπος και το κόβετε κυβάκια. Όταν η πατατοσαλάτα είναι έτοιμη, πάρτε το υπόλοιπο της μαγιονέζας και σκεπάστε την πατατοσαλατα. Αφήστε περίπου 2 ώρες στο ψυγείο να κρυώσει καλά και απολαύστε την πιο δροσερή πατατοσαλατα με μπεικον!\nΕντυπωσιακές Rock Πλεξούδες!


Απλά, με ένα update τα Honor 9, V9 θα υποστηρίζουν την μέθοδο αναγνώρισης προσώπου για το ξεκλείδωμα τους - techingreek.com\nΠροστίθεται στο εγγύς μέλλον και η λειτουργία αναγνώρισης προσώπου σαν μέθοδος ξεκλειδώματος των Huawei Honor 9 και Honor V9, με την επιβεβαίωση αυτής της πληροφορίας να έρχεται από τον Zhao Ming, Πρόεδρο της Honor. Η νέα αλλαγή θα γίνει μέσω ενός update που δεν έχει διευκρινιστεί το πότε θα φθάσει στις δύο συσκευές, αλλά παράλληλα μάθαμε ότι η ίδια αναβάθμιση λειτουργικού θα βοηθήσει στην περαιτέρω ενημέρωση και του EMIUI 8.0 με βελτιώσεις στην διάρκεια ζωής της μπαταρίας και άλλα πολλά. Η ίδια ενημέρωση του συστήματος σχεδιάστηκε επίσης για να κατανέμει σωστά τους πόρους έτσι ώστε η κάμερα, η υπηρεσία WeChat, και άλλες εφαρμογές να μπορούν να λειτουργούν άριστα.\nΤο Honor 9 ανακοινώθηκε στην Κίνα τον Ιούνιο του περασμένου έτους ως διάδοχος του Honor 8, με οθόνη 5,15 ιντσών Full HD, επεξεργαστή Kirin 960, 4GB/6GB RAM και αποθηκευτικό χώρο 64GB/128GB. Διαθέτει διπλή κάμερα στην πλάτη με αισθητήρες 20MP+12MP και selfie κάμερα 8MP. Η μπαταρία είναι στα 3.200mAh.\nΤο Honor V9 ανακοινώθηκε επίσης στην Κίνα νωρίτερα το περασμένο έτος και σε αντίθεση με το μοντέλο Honor 9, ο σαρωτής δακτυλικών αποτυπωμάτων τοποθετείται στο πίσω μέρος της συσκευής. Έχει μια οθόνη QHD 5,7 ιντσών με ανάλυση 2560 x 1440 pixels και διαθέτει είτε 4 GB ή 6 GB μνήμης RAM και 64 GB ή 128 GB αποθηκευτικό χώρο. Η συσκευή τροφοδοτείται από το SoC Kirin 960 64-bit octa-core και τρέχει το Android 7.0 Nougat με EMUI 5.0.\nΚαι στα δύο τηλέφωνα, η αναγνώριση προσώπου θα λειτουργεί συμπληρωματικά του αισθητήρα δακτυλικού που υπάρχει πάνω στα δύο τηλέφωνα.\nTags: Honor 9newsupdate


Άγιο Φως: Διαβάστε ιστορικές μαρτυρίες | iEllada.gr\nΟ γνωστός Άραβας νομομαθής, Ahmed ibn al-Kassa (απεβίωσε το 936 μ.Χ.) στο έργο του «Signs of Quibla» (Σημεία του Κίμπλα) έγραψε: «Οι άνθρωποι πηγαίνουν έξω, σε ένα τόπο με τάφο από πέτρα το Μεγάλο Σάββατο, που τριγύρω του είναι στοές. Παραμένοντας εκεί, παρακολουθούν τον τόπο του τάφου, γονατίζουν και προσεύχονται ενώπιον του Θεού του Υψίστου, από την εωθινή προσευχή μέχρι την δύση του ηλίου. Ο εμίρης και ο ιμάμης ενός τεμένους χαιρετώνται. Ο κυβερνήτης κλείνει την θύρα του τάφου, και κάθεται λίγο πιο πέρα. Όλοι τους μένουν κατ’ αυτόν τον τρόπο, μέχρι το Φως, που είναι σαν λευκή φωτιά, να εμφανισθεί μέσα από τον τάφο. Στην συνέχεια, ο κυβερνήτης ανοίγει την θύρα και μπαίνει μέσα. Κρατά ένα κερί, το οποίο έχει ανάψει από την φωτιά αυτή, στο χέρι του….. Το δίνει στον ιμάμη, ο οποίος μεταφέρει το κερί και ανάβει τα λυχνάρια μέσα στο τέμενος…. Η αναφορά η σχετική με αυτό γράφεται προς τον κυβερνήτη, ενημερώνοντάς τον πως φωτιά εμφανίστηκε την τάδε ώρα, της τάδε ημέρας. Εάν το Φως εμφανιστεί μέχρι την εωθινή προσευχή, θεωρείται σημάδι πως η χρονιά θα είναι καρποφόρα, και χωρίς ξηρασία. Αν εμφανιστεί το μεσημέρι, είναι ένδειξη πως η χρονιά θα είναι χωρίς καρπούς. (Σχετ.: Krachkovskij I. JU. «Blagodatnyj ogon'» po rasskazu al-Biruni i drugikh musul’manskikh pisatelej X-XIII vekov // Khristianskij Vostok. Spb., 1915, T. 111. Vyp. 3. S. 231-232.) (στα Ρώσσικα)\nΟ Ibn-al’-Kalanisi (+1162) (χωρίς να είναι αυτόπτης μάρτυρας). Κατηγόρησε το θαύμα του Αγίου Φωτός, ως απάτη. (Σχετ.: Krachkovskij I. JU. «Blagodatnyj ogon'» po rasskazu al-Biruni i drugikh musul’manskikh pisatelej X-XIII vekov // Khristianskij Vostok. Spb., 1915, T. 111. Vyp. 3. S. 231-232. (στα Ρώσσικα))\nΟ al’-Djubari (+ 1242) (χωρίς να είναι αυτόπτης μάρτυρας). Το βιβλίο του, που είναι αφιερωμένο στην εξήγηση διαφόρων μυστηρίων και φαινομένων, περιέχει ένα κεφάλαιο με τίτλο: «Ruse of monks when lighting fire in church of Resurrection». (Το κόλπο των μοναχών ότνα ανάβουν φωτιά στον Ναό της Αναστάσεως) (Σχετ.: Krachkovskij I. JU. «Blagodatnyj ogon'» po rasskazu al-Biruni i drugikh musul’manskikh pisatelej X-XIII vekov // Khristianskij Vostok. Spb., 1915, T. 111. Vyp. 3. S. 235-238. )\nΟ Ibn-al’-Djauzi (+ 1256) (χωρίς να είναι αυτόπτης μάρτυρας), συμπέρανε ότι υπάρχει κάποια μυστική πηγή φωτιάς, η οποία χρησιμοποιείται για να ανάψουν τα κεριά και τα κανδήλια. (Σχετ.: Krachkovskij I. JU. «Blagodatnyj ogon'» po rasskazu al-Biruni i drugikh musul’manskikh pisatelej X-XIII vekov // Khristianskij Vostok. Spb., 1915, T. 111. Vyp. 3. S. 235-238. )\nΟ Άραβας γεωγράφος al-Kazvini (+ 1283) κάνει αρνητική κριτική για το Άγιο Φως. (Σχετ.: Krachkovskij I. JU. «Blagodatnyj ogon'» po rasskazu al-Biruni i drugikh musul’manskikh pisatelej X-XIII vekov // Khristianskij Vostok. Spb., 1915, T. 111. Vyp. 3. S. 235-238.)


ΕΠΙΣΚΕΥΕΣ ΚΛΙΜΑΤΙΣΤΙΚΩΝ ΚΑΙΣΑΡΙΑΝΗ: Αν επιθυμείτε επισκευή κλιματιστικού ή επισκευές κλιματιστικών Καισαριανή για οικονομική προσφορά 24h και φθηνά και 100%.\nΕπισκευή Κλιματιστικού Καισαριανή 24h\nΤι θα κάνετε για μία βλάβη κλιματιστικού στην Καισαριανή;\nΕνδείξεις για επισκευές κλιματιστικών Καισαριανή\nΠαράδειγμα επισκευής κλιματιστικού στην Καισαριανή για τον κ. Ιωαννίδη\nΚαταρχήν δεν μπορούμε να μην τονίσουμε αρκετά πόσο σημαντική και επείγουσα είναι η τακτική συντήρηση και επισκευή των συστημάτων Κλιματιστικών. Η ομάδα των ειδικευμένων τεχνικών μας Επισκευές κλιματιστικών στην Καισαριανή εστιάζουν στη συντήρηση των μονάδων κλιματισμού με τεράστια εμπειρία. Έτσι μπορούν να καταλάβουν κατά πόσο μία συγκεκριμένη μονάδα χρειάζεται αλλαγή κάποιων ανταλλακτικών επεκτείνοντας έτσι τη διάρκεια ζωής της συσκευής σας.\nΟι επισκευές κλιματιστικών Καισαριανή είναι εξαιρετικά σημαντικές για πολλούς λόγους. Αρχικά, όταν γίνονται από εκπαιδευμένους και έμπειρους ηλεκτρολόγους συντηρητές, μπορεί να δώσει άλλη πνοή στη συσκευή σας. Ακόμη περισσότερο μπορεί να απογειώσει τη διάρκεια ζωής της. Θα συνεχίσετε να απολαμβάνετε τη ζέστη ή το κρύο που βγάζει για πολύ καιρό χωρίς να χρειαστεί να το αντικαταστήσετε με ένα καινούργιο. Επίσης, η επισκευή κλιματιστικών βοηθάει πάρα πολύ στην ποιότητα του αέρα που αναπνέετε και στο περιβάλλον όπου ζείτε. Ένα επισκευασμένο κλιματιστικό που λειτουργεί άψογα δεν μεταφέρει στην ατμόσφαιρα βακτήρια και άλλους ρυπογόνους παράγοντες. Γίνεται έτσι παράγοντας συμβολής στην καλή υγειινή του χώρου.\nΘεωρούμε απόλυτα κατανοητό να αφιερώνετε αρκετό χρόνο και σκέψη στην απόφαση επιλογής της κατάλληλης εταιρείας για να έρθει τεχνικός στο χώρο σας στην Καισαριανή. Όλοι μας έχουμε έρθει αντιμέτωποι με κακούς και αναξιόπιστους τεχνίτες που προκάλεσαν μεγαλύτερη ζημιά από ό,τι υπήρχε πριν.\nΧαρακτηριστικό παράδειγμα είναι η ιστορία που μοιράστηκε μαζί μας ο κ. Ιωαννίδης Γιώργος για επισκευή κλιματιστικού στην Καισαριανή μέσω μιας κριτικής στο Google. Μόλις είχε μετακομίσει σε ένα νέο διαμέρισμα και ήθελε να μεταφέρει ένα κλιματιστικό από το προηγούμενο σπίτι του. Αλλά και ένα που υπήρχε ήδη μέσα στο σπίτι θέλησε να το επισκευάσει. Προτίμησε έναν τεχνικό που του σύστησε κάποιος.


Δυο απ’ αυτούς τους ανθρώπους συναντιούνται ένα απόγευμα. Τυχαία; Αδιάφορο. Ποια είναι η αφορμή; Ούτε αυτό μετράει. Σημασία έχει ότι για μερικές ώρες βρίσκονται ο ένας απέναντι στον άλλο, σε μια μονομαχία του παράλογου με τη λογική. Αν υπάρχει παράλογο κι αν ξέρουμε τι είναι λογική.\nΟ ένας είναι ο Χρηματιστής κι ο άλλος ο Άστεγος. Ένας γιάπις κι ένας κλοσάρ, ή, πιο σωστά (και πιο ελληνικά...), ο ένας είναι ο «Νεόπτωχος» κι ο άλλος ο «Νεοάστεγος». Ανάμεσά τους ένας τοίχος, διάφανος σαν καθρέφτης. Ένα μυστικό και μια αλήθεια. Η πραγματικότητα και η φαντασία. Ποιος είσαι εσύ; Ποιος είμαι εγώ; Ποιοι είμαστε «εμείς» και ποιοι οι «άλλοι»;


@ρ@τε πύλ@ς >: 73% οι θετικές γνώμες την κυβέρνηση!\n73% οι θετικές γνώμες την κυβέρνηση!\nΑντιγράφω από το agelioforos.gr:\nΠοσοστά «καθεστώτος υπαρκτού σοσιαλισμού» σημειώνει το ΠΑΣΟΚ στην πρώτη δημοσκόπηση μετά την ψήφο εμπιστοσύνης που έλαβε η κυβέρνηση Παπανδρέου στη Βουλή. Είναι πολύ χαρακτηριστικό ότι το 73% της κοινής γνώμης έχει θετική και μάλλον θετική γνώμη για την κυβέρνηση και μόνον 12% έχει αρνητική γνώμη. Και ακόμη σπουδαιότερο: εκτός από τους ψηφοφόρους του ΠΑΣΟΚ, το 95% των οποίων έχουν θετική ή μάλλον θετική γνώμη, οι ψηφοφόροι της ΝΔ σε ποσοστό 51% έχουν την ίδια άποψη, ενώ μόνο 23% έχουν αρνητική τοποθέτηση, ενώ δύο στους τρεις ψηφοφόρους του ΚΚΕ και του ΣΥΡΙΖΑ, το 66%, έχουν ομοίως θετική γνώμη. Η θετική θέληση των ψηφοφόρων φαίνεται και από το πώς χαρακτηρίζουν τις κυβερνητικές πράξεις. Το 56% τις χαρακτηρίζει ενέργειες ουσίας και κρίσιμες κυβερνητικές αποφάσεις, ενώ μόλις ένας στους τρεις τις χαρακτηρίζει ενέργειες εντυπωσιασμού και προβολής.\nΘετική είναι και η γνώμη για το μέλλον της κυβέρνησης. Το 58%, σχεδόν 6 στους 10 πολίτες, θεωρούν ότι η μελλοντική πορεία της κυβέρνησης και η κατάσταση της χώρας με τη νέα κυβέρνηση θα εξελιχτεί καλύτερα, ενώ 1 στους 4, το 26%, πιστεύει ότι «ούτε καλύτερα ούτε χειρότερα» θα πάνε τα πράγματα και μόλις 1 στους 10 πιστεύει ότι τα πράγματα θα πάνε χειρότερα. Χαρακτηριστικό είναι ότι από τους ψηφοφόρους του ΠΑΣΟΚ 9 στους 10 πιστεύουν ότι τα πράγματα θα εξελιχτούν καλύτερα, το 27% των ψηφοφόρων της ΝΔ πιστεύει το ίδιο, όπως και το 48%, σχεδόν οι μισοί δηλαδή ψηφοφόροι, του ΚΚΕ και του ΣΥΡΙΖΑ.\nΗ αποδοχή του Γιώργου Παπανδρέου για τη μέχρι τώρα παρουσία του ως πρωθυπουργού φτάνει σε ποσοστά «θεοκρατικού καθεστώτος». Το 77% των πολιτών θεωρεί θετική την παρουσία του ή μάλλον θετική και μόνον το 14% αρνητική ή μάλλον αρνητική. Στους ψηφοφόρους του ΠΑΣΟΚ οι θετικές και μάλλον θετικές γνώμες αγγίζουν το απόλυτο (98%), ενώ και στους ψηφοφόρους της ΝΔ ξεπερνούν κατά πολύ το 50% (55%).\nΗ έρευνα έγινε για τη διαδικτυακή πύλη «agelioforos.gr» στις 19 και 20 Οκτωβρίου στο σύνολο της χώρας. Το δείγμα ήταν 1.086 άτομα, άντρες και γυναίκες ηλικίας 18 ετών και άνω, με τηλεφωνικές συνεντεύξεις και χρήση δομημένου ερωτηματολογίου (σύστημα CATI). Η δειγματοληψία ήταν τυχαία στρωματοποιημένη, με βάση τη γεωγραφική κατανομή του πληθυσμού. Σταθμίσεις έγιναν με βάση το φύλο, την ηλικία και την ψήφο στις βουλευτικές εκλογές του Οκτωβρίου 2009.\nΑναρτήθηκε από Στέλιος στις 11:13 μ.μ.\nΝα πού μας κατάντησαν οι "μαθητευόμενοι μάγοι" του...


e-MHTERIKO: Η Μαρία η Μαγδαληνή στον Τάφο του Κυρίου ((Μητροπολίτης Κιέβου Αντώνιος Κραποβίτσκυ (+1936))\nΗ Μαρία η Μαγδαληνή στον Τάφο του Κυρίου ((Μητροπολίτης Κιέβου Αντώνιος Κραποβίτσκυ (+1936))\nΗ άποψή μας με την οποία προτιθέμεθα να λύσουμε αυτή την απορία μπορεί να εκφραστεί ως εξής: ο Ευαγγελιστής Ματθαίος αναφέρει την πορεία που έκαναν οι δύο Μαρίες στον τάφο του Κυρίου ενώ ήδη ήξεραν ότι ο Χριστός είχε αναστηθεί εκ νεκρών. Αυτό που περιγράφει ο Ματθαίος συνέβη μετά την εμφάνιση που περιγράφει ο Ιωάννης όταν η Μαρία η Μαγδαληνή εξέλαβε τον Χριστό σαν τον κηπουρό. Πληροφόρησε τους Αποστόλους ότι είδε τον Κύριο και της μίλησε, μετά πληροφόρησε την άλλη Μαρία και οι δυό μαζί πήγαν στον τάφο. Αυτή την φορά δεν πήγαν για να αλείψουν το σώμα, επειδή ήξεραν ότι είχε αναστηθεί, αλλά πήγαν «για να δούν τον τάφο» ξέροντας ότι είναι άδειος και ξέροντας επίσης ότι τα οθόνια μέσα στα οποία είχε θαφτεί ήταν ακόμα εκεί. Δεν ήταν μόνο αυτές και οι δύο απόστολοι που βιαστηκά πήγαν στο μνημείο για να επαληθεύσουν αυτό που η Μαρία η Μαγδαληνή είχε δεί, αλλά αργότερα και άλλες μυροφόρες και άλλοι επίσης πήγαν (Λκ, κδ, 9, 24). Ο Ευαγγελιστής Ματθαίος μας πληροφορεί ότι οι δύο Μαρίες αξιώθηκαν μία δεύτερη εμφάνιση Αγγέλου και μετά του ίδιου του Κυρίου.\nΠοια άλλη απόδειξη έχουμε εκτός από τα λόγια του Ματθαίου ότι αυτές πήγαν «για να δούν τον τάφο» για το ότι τα γεγονότα στο κατά Ματθαίον έγιναν μετά από αυτά που περιγράφονται στο κατά Ιωάννην; Η δεύτερη απόδειξη είναι ότι ο Ιωάννης περιγράφει ότι τα γεγονότα έγιναν «ενώ ήταν ακόμη σκοτάδι» ενώ ο Ματθαίος καθαρά μιλάει ότι έγιναν «την αυγή της πρώτης μέρας της εβδομάδας».\nΣτο Πεντηκοστάριο στην Κυριακή των Μυροφόρων διαβάζουμε στα στιχηρά ότι η Μαγδαληνή «εστάλθη χωρίς να αγγίξει τον Κύριο». (Όπως διηγείται και ο Ιωάννης) Τι σημαίνει αυτό; Η Μαρία, η οποία νωρίτερα θρηνούσε για τον αγαπημένο διδάσκαλο όταν τον είδε στον τάφο, τώρα κατελήφθη από υπερβολική χαρά. Χωρίς να κατανοήσει την θεότητά του η να σκεφτεί το νόημα της μυστηριώδους Αναστάσεως, ξεχνά και θέλει να τον αγκαλιάσει σαν ένα αγαπημένο της που τον θεωρούσε νεκρό και χαμένο, αλλά τώρα φανερώνεται ζωντανός. Παραδίδεται σε μία ενθουσιώδη χαρά, χωρίς βαθύτερη κατανόηση. Επιπλέον κατί δεν έχει ακόμα εκπληρωθεί, επειδή ο Κύριος πρέπει να «ανεβεί» στον Πατέρα. Αργότερα ο Κύριος συμπεριφέρεται διαφορετικά στις δυό Μαρίες. Αυτή την φορά οι δύο γυναίκες γνωρίζουν καλά ότι ο Κύριος εμφανίζεται στους πιστούς σαν ο Νικητής του Θανάτου και του Άδη, σαν κάποιος που ανεβαίνει στον Πατέρα στο αιώνιο βασίλειο, και με κάθε εξουσία, στέλνει τους Αποστόλους του να διαδώσουν το νέο του νικηφόρου αγώνα στον κόσμο. Τώρα και οι δύο γυναίκες, όταν τον συναντούν και τον ακούν να τις απευθύνει το «χαίρετε», δεν σκέπτονται πιά με κοσμικό τρόπο, αλλά τον ευλαβούνται σαν τον ζώντα Υιό του Θεού. Έτσι και αυτός δεν εμποδίζει την ευλαβή λατρεία τους όταν «κράτησαν τα πόδια του και τον προσκύνησαν» (Μτ, κη, 9).\nΜέχρι τώρα είδαμε πολύ καλά την συμφωνία μεταξύ των Ευαγελίων του Ματθαίου και του Ιωάννη, αλλά πως θα εναρμονίσουμε και την αφήγηση των άλλων δύο Ευαγγελιστών; Σε ποιο σημείο θα τοποθετήσουμε την άφιξη της Μαρίας της Μαγδαληνής στο τάφο στην ομάδα των άλλων γυναικών που αναφέρονται από τον Μάρκο και τον Λουκά;\nΑς αρχίσουμε με το τελευταίο γεγονός. Δεν είναι απαραίτητο να συμπεράνουμε από την αφήγηση του Μάρκου ότι οι γυναίκες δεν πληροφόρησαν ποτέ τους αποστόλους για την εμφάνιση του Αγγέλου. Ο Μάρκος μόνο σημειώνει ότι αυτές δεν το έκαναν αμέσως και ότι οι Απόστολοι έμαθαν τα νέα από την Μαρία την Μαγδαληνή, στην οποία ο Κύριος «φανερώθηκε πρώτα» (Μρ, ις΄, 9). Βλέπετε ότι ο Μάρκος την ξεχωρίζει από την ομάδα των άλλων μυροφόρων και ακολούθως ξεχωρίζει την πληροφόρηση των Αποστόλων από την μεταφορά των αρωμάτων και των μύρων. Ο Μάρκος δεν αναφέρει την Μαγδαληνή σαν να συμμετείχε στην μεταφορά των αρωμάτων στον τάφο, αλλά μόνο για την συμμετοχή της στην αγορά τους (Μρ, ις΄, 1), η οποία έγινε το εσπέρας του Σαββάτου, μετά την λήξη των απαγορεύσεων του Σαββάτου, δηλαδή μετά την έκτη ώρα. Η Μαρία η Μαγδαληνή πήγε στον τάφο «ενώ ήταν ακόμα σκοτάδι» (Ιω, κ,1) και χωρίς τα αρώματα και τα μύρα. Οι άλλες γυναίκες ήρθαν με τα μύρα «στην ανατολή του ηλίου» (Μρ, ις΄, 2). Ο Κύριος δεν εμφανίστηκε σε όλες αυτές αλλά μόνο στην Μαρία την Μαγδαληνή, η οποία – επομένως – δεν ήταν μαζί με τις άλλες (Μρ, ις΄, 9). Ο Μάρκος κατονομάζει αυτές που αγόρασαν τα αρώματα και αυτές που παρακολούθησαν την ταφή του Κυρίου, αλλά δεν επαναλαμβάνει τα ονόματα όταν αναφέρεται στην μεταφορά των αρωμάτων στον τάφο. Ο Λουκάς δεν κατονομάζει αυτές που ετοίμασαν τα αρώματα και τα μύρα, ούτε αυτές που τα έφεραν στον τάφο, αλλά υποδεικνύει ότι οι δύο ομάδες δεν ήταν ήταν ταυτόσημες («και κάποιες άλλες μαζί τους» Λκ, κδ, 1). Προφανώς κάποιες από αυτές είχαν προμηθευτεί αρώματα και μύρα ήδη από την Παρασκευή μετά τον θάνατο του Σωτήρος, αλλά παρέμειναν σε αργία το Σάββατο κατά την εντολή (Λκ, κγ, 56), ενώ άλλες αγόρασαν αρώματα μετά την καθορισμένη αργία του Σαββάτου (Μρ, ις΄, 1). Ο Λουκάς δεν κατονομάζει τις γυναίκες που έφεραν τα αρώματα, αλλά λέει ότι κάποιες «αφού επέστρεψαν από το μνημείο, απήγγειλαν όλα αυτά στους έντεκα και σε όλους τους άλλους. Ήταν η Μαγδαληνή Μαρία και Ιωάννα και η Μαρία η μητέρα του Ιακώβου και οι λοιπές μαζί τους, οι οποίες έλεγαν προς τους απστόλους αυτά» (Λκ, κδ, 9-10). Στην πραγματικότητα, όπως ο Ιωάννης και ο Μάρκος μας θυμίζουν, ήταν η Μαγδαληνή Μαρία αυτή που άρχισε την εξάπλωση των χαρούμενων νέων. Εφόσον τα νέα διαδόθηκαν σε όλους τους μαθητές επιπλέον των έντεκα, αυτό δεν συνέβη σε μια στιγμή. Οι γυναίκες έπρεπε να πάνε από σπίτι σε σπίτι, όχι μόνο οι δυό Μαρίες, αλλά και οι λοιπές μυροφόρες επίσης. Η μαρτυρία της Μαγδαληνής σχετίζει τα λόγια του τρίτου Ευαγγελίου (κατά Λουκάν) με το κατά Ιωάννην ότι ο Ιωάννης και ο Πέτρος έτρεξαν στον τάφο. Ο Πέτρος εισήλθε στον τάφο και είδε τα οθόνια.\n6) Η Μαρία η Μαγδαληνή και η άλλη Μαρία, γνωρίζοντας πλέον το νέο της Αναστάσεως πηγαίνουν για να δούν τον τάφο και τα οθόνια, τα οποία ο Πέτρος και ο Ιωάννης είχαν ήδη δεί (Λουκάς, Ιωάννης), αλλά όχι η ίδια η Μαγδαληνή. Έρχονται στον τάφο και εισέρχονται όπως τις προτρέπει ο άγγελος (Ματθαίος).\nΑναρτήθηκε από Δημήτριος Ambrakiotis στις 1:08 π.μ.


COSCO: Καθημερινό φαινόμενο τα εργατικά ατυχήματα τα οποία χαρακτηρίζονται ως …παθολογικά περιστατικά!!! - Ειδησεις | RED LINE\nRED LINE › Ελλαδα › Ειδησεις › COSCO: Καθημερινό φαινόμενο τα εργατικά ατυχήματα τα οποία χαρακτηρίζονται ως …παθολογικά περιστατικά!!!\nCOSCO: Καθημερινό φαινόμενο τα εργατικά ατυχήματα τα οποία χαρακτηρίζονται ως …παθολογικά περιστατικά!!!\n2018-06-02 10:42:15 EEST\nΑπανωτές είναι οι καταγγελίες εργαζομένων της «COSCO» για τα ασταμάτητα εργατικά ατυχήματα στις προβλήτες ΙΙ και ΙΙΙ, τα οποία όπως οι ίδιοι λένε αποκρύβονται και χαρακτηρίζονται παθολογικά. Εργαζόμενος ανέφερε ότι έχει σπάσει τον ώμο του, από το Νοέμβρη, όταν έπεσε μια μπάρα από μηχανισμό σταθεροποίησης εμπορευματοκιβωτίων 30 κιλών από ύψος. Κάθομαι 6 μήνες, ανέφερε, θα γυρίσω στη δουλειά σε ένα μήνα και όταν με πήγαν στο νοσοκομείο χαρακτήρισαν το εργατικό ατύχημα παθολογικό. Ένας ακόμα εργαζόμενος πέρυσι με τον ίδιο τρόπο (από πέσιμο μπάρας) έπαθε ρήξη και στους δύο ώμους και κόπηκαν οι τένοντες του. Και αυτό χαρακτηρίστηκε παθολογικό.\nΌπως καταγγέλλουν οι εργαζόμενοι, δεν υπάρχει βδομάδα που να μη γίνει και ένα εργατικό ατύχημα είτε σοβαρό είτε μικρότερο. Οι εργολάβοι αμέσως τσουβαλιάζουν τους εργαζόμενους και τους μεταφέρουν σε ιδιωτικά νοσοκομεία που έχει σύμβαση η «COSCO» και όλα τα ατυχήματα χαρακτηρίζονται παθολογικά. Καταγγέλλουν ακόμα ότι ενώ οι γερανογέφυρες μεταφοράς των εμπορευματοκιβωτίων θα πρέπει να δουλεύουν μέχρι 8 μποφόρ ανέμους, αναγκάζουν τους χειριστές να συνεχίζουν ακόμα και με παραπάνω μποφόρ βάζοντας σε κίνδυνο τη ζωή τους, αλλά και των πληρωμάτων των πλοίων. Όποιος πει δεν δουλεύω, του λένε έφυγες. Και έχουν φύγει με αυτόν τον τρόποι πολλοί εργαζόμενοι.\n«Όλοι εδώ μέσα έχουμε και από ένα σπασμένο χέρι, πόδι ή ώμο, από τα 12ωρα και τα 16ωρα και την έλλειψη μέτρων προστασίας μας. Αλλά και όσοι δεν είναι σακατεμένοι από εργατικό ατύχημα, έχουν προβλήματα σε μέση, σπονδυλική στήλη, στους καρπούς, στα χέρια…». Άλλος εργαζόμενος κατήγγειλε ότι έχουν γίνει αναφορές στην Επιθεώρηση Εργασίας αλλά δεν έχει υπάρξει ανταπόκριση για έλεγχο.


«Ο κύβος ερρίφθη, οι ανησυχίες μας επιβεβαιώθηκαν, η απόφαση δε μας εκπλήσσει» - Νέα, Ειδήσεις, Εκδηλώσεις στην Ξάνθη\n«Ο κύβος ερρίφθη, οι ανησυχίες μας επιβεβαιώθηκαν, η απόφαση δε μας εκπλήσσει»\nΑνακοίνωση ΖΕΪΜΠΕΚ ΧΟΥΣΕΪΝ βουλευτή του ΣΥΡΙΖΑ Ξάνθης σχετικά με την σχολή αστυνομίας\nΜε αφορμή την επιχείρηση σκούπα «Ξένιος Ζευς» της ελληνικής κυβέρνησης μέσα στον Αύγουστο, δημιουργήθηκαν ανά την Ελλάδα κέντρα κράτησης μεταναστών, με δεδομένες τις αντιδράσεις των κατά τόπους κοινωνιών, φορέων και οργανώσεων. Στη Θράκη η κυβέρνηση αποφάσισε εν τέλει να διατηρήσει το κέντρο κράτησης στην πόλη της Ξάνθης. Οι φωνές που διαβεβαίωναν, πως πρόκειται για προσωρινό μέτρο διαψεύστηκαν, οι συναντήσεις με τον κ. Δένδια αποδείχθηκαν άκαρπες και ανούσιες και ο εμπαιγμός της τοπικής κοινωνίας συνεχίζεται. Τα ανούσια εσωκομματικά παιχνίδια των κομμάτων της κυβέρνησης και των τοπικών παραγόντων δε μπορούν να προασπίσουν τα συμφέροντα της τοπικής κοινωνίας. Οι λάθος πολιτικές δεν διορθώνονται, αλλά ανατρέπονται.\nΤο ζήτημα δεν έχει να κάνει μόνο με την περιοχή της Ξάνθης, αλλά συνολικά με τη μεταναστευτική πολιτική που ακολουθεί η κυβέρνηση που δεν είναι μόνο απάνθρωπη και άδικη, αλλά αναποτελεσματική με βάση τους στόχους που θέτει η ίδια και επικίνδυνη. Ένα σύνθετο ζήτημα, όπως το μεταναστευτικό, απαιτεί σύνθετη προσέγγιση και δράση στο διεθνές και στο τοπικό επίπεδο, χωρίς απλουστεύσεις και ξενοφοβικές υστερίες.\nΗ κυβέρνηση αγνοεί τις εισηγήσεις διεθνών και ελληνικών οργανισμών και οργανώσεων (Ύπατη Αρμοστεία του ΟΗΕ για τους πρόσφυγες, Οργανισμό Θεμελιωδών Δικαιωμάτων της Ε.Ε, Εθνική Επιτροπή Δικαιωμάτων του Ανθρώπου κ.ά.) για αλλαγή της στάσης της απέναντι στους μετανάστες. Αντιθέτως αναγάγει σε ισότιμο συνομιλητή την εγκληματική οργάνωση της Χ.Α, κάνει τα στραβά μάτια στις δολοφονικές επιθέσεις της και της επιτρέπει να δρα ανεξέλεγκτη ακόμη και με την παρουσία αστυνομικών δυνάμεων. Η επιλογή της κυβέρνησης δεν είναι καθόλου τυχαία.\nΤα σημερινά καθημερινά αδιέξοδα, η φτωχοποίηση και εξαθλίωση μεγάλων κομματιών της κοινωνίας, συνολικότερα τα εκρηκτικά κοινωνικά προβλήματα είναι αποτέλεσμα των αδιέξοδων πολιτικών, που συνεχίζει να εφαρμόζει και η παρούσα κυβέρνηση. Είναι επιλογή της και προς το συμφέρον της να κατηγορεί ή να επιτρέπει άλλους να το κάνουν στη θέση της τα πιο αδύναμα κοινωνικά στρώματα για τα δεινά των μνημονιακών πολικών. Οι εξαγγελίες της για αντιμετώπιση των ρατσιστικών επιθέσεων και τα κροκοδείλια δάκρυα τους δε μας πείθουν. Οι τραμπούκοι της Χ.Α και η δράση της νεοναζιστικής οργάνωσης αποτελούν το δεξί χέρι του συστήματος και με την τρομοκρατία που διασπείρουν διευκολύνουν το έργο της κυβέρνησης.\nΟ μόνος που μπορεί να σταματήσει την πορεία προς την καταστροφή είναι ο ίδιος ο λαός. Η λογική της ανάθεσης στους ειδικούς και στους ¨γνώστες¨ έχει τελειώσει προ πολλού. Κανένας σωσίας και ηγέτης δε πρόκειται να κάνει την εμφάνιση του, για να μας οδηγήσει σε ένα καλύτερο μέλλον. Κανένας σωτήρας ή επαγγελματίας πολιτικός δεν πρόκειται να κλείσει το κέντρο κράτησης, ούτε να επιλύσει τα εκατοντάδες καθημερινά προβλήματα. Τίποτα δε μας χαρίζεται, όλα κατακτιούνται με αγώνες και θυσίες και ήρθε ο καιρός να πάρουμε την κατάσταση στα χέρια μας.


Κανονισμοί – Ένωση Συλλόγων Γονέων και Κηδεμόνων Καισαριανής\nΓια τη χρήση του γηπέδου, απαιτείται αίτηση συμμετοχής προς την Ένωση, και ιατρική βεβαίωση από καρδιολόγο (ισχύος 1 έτους).\n Δεν προσέρχομαι στην προπόνηση με γεμάτο ή με άδειο στομάχι. Ένα φρούτο ή ένα ελαφρύ\nσνακ, μπορεί να καλύψει την πείνα πριν το κανονικό γεύμα.\n Φροντίζω να πίνω άφθονο νερό.\n Αν για κάποιο λόγο δεν αισθάνομαι καλά, διακόπτω την άσκηση ή αποφεύγω να την\n Δεν παραλείπω την προθέρμανση στην αρχή και τις διατάσεις στο τέλος κάθε προπόνησης ή\n Συμπεριφέρομαι κόσμια, χωρίς να φωνάζω ή να βωμολοχώ.\n Σέβομαι και διατηρώ την καθαριότητα όλων των χώρων που κάνω χρήση.\n Σέβομαι και τηρώ τις ημέρες και ώρες χρήσης του γηπέδου.\n Σε όλους τους αθλητικούς χώρους απαγορεύεται το κάπνισμα\n Δεν ξεχνώ: έρχομαι στο γήπεδο με διάθεση να βελτιώσω την σωματική και ψυχική μου\nυγεία και να διασκεδάσω κι όχι να ανταγωνιστώ ή να τσακωθώ με τους συναθλούμενούς μου.\n Η Ένωση έχει το δικαίωμα να αποβάλει όποιον δεν συμπεριφέρεται κόσμια και σύμφωνα με το φίλαθλο πνεύμα.\nΟι διαγωνιζόμενοι είναι υποχρεωμένοι να τηρούν το Ευ Αγωνίζεσθαι , να σέβονται τους διαιτητές, τους αντιπάλους, τους διοργανωτές και τις εγκαταστάσεις.\nΚάθε ομάδα αποτελείται από τρείς (3) παίκτες ή όπως ορίσει ο διοργανωτής.\nΣυστήνεται πειθαρχική επιτροπή του τουρνουά , αποτελούμενη από τους υπευθύνους εκπροσώπους του κάθε συμμετέχοντα συλλόγου γονέων. Τα καθήκοντά της επιτροπής είναι να επιβλέπει και να αποδίδει ποινές σε τυχόν πειθαρχικά παραπτώματα από τους αθλούμενους συμμετέχοντες γονείς\nΑ . Παράπτωμα που χαρακτηρίζεται ως σωματική βία αθλούμενου κατά συναθλητή του ή οποιουδήποτε που βρίσκεται μέσα στο χώρο διεξαγωγής του τουρνουά ( δημ γήπεδο Γ. Μελισσινός ) αποφέρει ποινή αποκλεισμού ενός (1) ημερολογιακού έτους.\nΒ. Παράπτωμα που χαρακτηρίζεται ως λεκτική βία αθλούμενου κατά συναθλητή του ή οποιουδήποτε που βρίσκεται μέσα στο χώρο διεξαγωγής του τουρνουά ( δημ. γήπεδο Γ. Μελισσινός ) αποφέρει ποινή αποκλεισμού μιας αγωνιστικής ημέρας .\nΓ . Για οπουδήποτε άλλο παράπτωμα, αρμόδια να αποφασίσει την ποινή είναι η αντίστοιχη επιτροπή\nΔικαίωμα συμμετοχής στο τουρνουά , έχουν ΜΟΝΟ τα μέλη των συλλόγων γονέων και κηδεμόνων του Δήμου Καισαριανής\n3.2 Το παιχνίδι ξεκινάει υποχρεωτικά με 3 αθλητές ανά ομάδα ή όπως διαφορετικά ορίσει ο διοργανωτής.\nΜια (1) περίοδος των είκοσι (20) λεπτών. Ο χρόνος σταματάει κάθε φορά που η μπάλα είναι «νεκρή» μόνο κατά το διάστημα των δύο τελευταίων λεπτών . Ο χρόνος ξεκινάει με την πρώτη επαφή της επίθεσης μετά το check ball από την άμυνα. Δεν υπάρχουν επαναφορές.\n5.3 Εάν το αποτέλεσμα είναι ισόπαλο στην λήξη της κανονικής διάρκειας, Θα υπάρξει ένα διάλλειμα του ενός (1) λεπτού πριν ξεκινήσει η παράταση. Η πρώτη ομάδα που θα πάρει διαφορά δυο (2) πόντων στην παράταση κερδίζει τον αγώνα.


"Διπλό" επί του Εθνικού Πειραιώς και στο Πρωτάθλημα!\nΜε μεγάλους πρωταγωνιστές το νεαρό Χαράλαμπο Ανδρεόπουλο και τον Χρίστο Μπέλο που μπήκαν αλλαγή στο τέλος του 1ου σετ και γύρισαν τον αγώνα ο Παναθηναϊκός νίκησε τον Εθνικό Πειραιώς στην Καλλιθέα και πήρε πολύτιμο τρίποντο στην προσπάθεια που κάνει για παραμονή στην Volley League Πάμε Στοίχημα.\nΟ Εθνικός μπήκε δυνατά στον αγώνα και με το σερβίς του Νάιτ πήρε διαφορά 7-1. Ο Παναθηναϊκός μείωσε σε 12-9 αλλά το μπλοκ του Μπάση, το πέρασμα του Αμπανόζ, το λάθος του Τζόνσον και το μπλοκ του Σπυριούνη στον Τζόνσον έφεραν τον Εθνικό σε θέση ισχύος για το 16-11. Ο Εθνικός με τον Μακ Γουίλιαμ πήρε άσσο κάνοντας το 22-15 κι εκεί ο Δημήτρης Ανδρεόπουλος έβαλε στον αγώνα τον υιό του Χαράλαμπο και τον Χρίστο Μπέλο στη θέση των Καρντόσο, Τζόνσον. Το σερβίς του Δρογκάρη έκανε ζημιά στην υποδοχή του Εθνικού, ο Παναθηναϊκός έκανε σερί 5-0 και μείωσε 22-20. Ο Εθνικός με μπλοκ Σέιφερτ στον Μπατατζίμ έκανε το 23-20, ενώ ο άσσος του Δημητούλη και το μπλοκ άουτ του Σπυριούνη έκλεισαν το σετ 25-20 για τον Εθνικό.\nΤα σετ: 25-20, 20-25, 23-25, 18-25\nΠΑΝΑΘΗΝΑΪΚΟΣ Α.Ο. (Ανδρεόπουλος): Τζόνσον 4 (4/10 επ), Σιλμπερνάγκελ 6 (4/10 επ, 2 μπλοκ), Δρογκάρης 2 (1 άσσος, 1 μπλοκ), Καρντόσο 1 (1/4 επ, 60% υπ -10 % άριστες), Μπατατζίμ 17 (15/26 επ, 2 μπλοκ, 52% υπ -33% άριστες), Πανταλέων 6 (2/5 επ, 2 άσσοι, 2 μπλοκ) / Γκούζντα (λ, 46% υπ -15% άριστες), Μπέλος 15 (15/24 επ), Ανδρεόπουλος 11 (10/17 επ, 1 μπλοκ, 52% υπ -33% άριστες)\nΟ διαγώνιος του Παναθηναϊκού Χρίστος Μπέλος δήλωσε: «Είμαστε καλή ομάδα και το δείξαμε όχι μόνο σήμερα αλλά στους τελευταίους αγώνες. Βελτιωνόμαστε σταθερά και αυτή η νίκη έχει τριπλή σημασία. Κλείσαμε την διαφορά στη βαθμολογία, μας τονώνει το ηθικό και στέλνουμε μήνυμα και στους αντιπάλους μας για την συνέχεια. Είναι σημαντικό που η ομάδα και πάλι βρήκε λύσεις. Εχουμε πολύ δρόμο αλλά μετά από το αποψινό ματς πολλά πράγματα θα λειτουργήσουν ακόμα καλύτερα».\nΟ λίμπερο του Παναθηναϊκού Κόνραντ Γκούζντα δήλωσε: «Η ομάδα έδειξε τις αντοχές της και τις αντιδράσεις της. Δεν είναι λίγο πράγμα να νικάς δύο φορές τον Εθνικό Πειραιώς στην έδρα του. Ολη η ομάδα έπαιξε καλά. Τα παιδιά που ήρθαν από τον πάγκο έκαναν πολύ καλή δουλειά, βγήκαν άμυνες, μπλοκ και γενικά δείξαμε πως αξίζουμε να βρισκόμαστε πιο ψηλά. Είναι κομβικής σημασίας νίκη για τη βαθμολογία και την ψυχολογία».


Ποιοι είναι οι 32 πλανήτες που μπορεί να έχουν ζωή; | SPACE NEWS\nΠοιοι είναι οι 32 πλανήτες που μπορεί να έχουν ζωή;\nSpaceroomΦεβ 17, 20170483\nΗ εξερεύνηση του διαστήματος και ειδικά η εύρεση ζωής σε άλλους πλανήτες βρίσκεται στο επίκεντρο για πολλά κράτη της Γης λόγω της ιδιαίτερης σημασίας της για την ανθρωπότητα και το μέλλον της.\nΟι επιστήμονες έχουν καταλήξει σε μία λίστα με 32 πλανήτες με βάση τα μέχρι τώρα δεδομένα. Οι πλανήτες αυτοί βρίσκονται εκτός των ορίων του ηλιακού μας συστήματος και έχουν όλες τις βασικές και απαραίτητες ενδείξεις για την ύπαρξη εξωγήινης ζωής, όπως αναφέρει το pronews.gr.\nΓια να είμαστε πιο ξεκάθαροι, η ύπαρξη ζωής μπορεί να είναι στη μορφή μονοκύτταρων μικροοργανισμών, ζώων, και ανθρωποειδών. Ακόμη, το γεγονός ότι υπάρχουν οι ενδείξεις και πιθανόν οι κατάλληλες συνθήκες για την ύπαρξη ζωής δεν σημαίνει ότι σε αυτούς τους πλανήτες έχει πράγματι αναπτυχθεί ζωή. Αυτό εξαρτάται συνδυαστικά και από άλλους παράγοντες, όπως η θερμοκρασία του και η ύπαρξη ή μη ατμόσφαιρας, η απόσταση από τον ήλιο του συστήματός του, κ.α.\nΟι επιστήμονες ανέλυσαν μετρήσεις χιλιάδων πλανητών για να καταλήξουν στους επικρατέστερους 32. Συγκεκριμένα, οι 21 από αυτούς χαρακτηρίζονται ως πλανήτες γίγαντες και είναι 5-10 φορές μεγαλύτεροι από τη Γη. Οι υπόλοιποι είναι περίπου στο ίδιο μέγεθος με τον πλανήτη μας και ο κοντινότερος σε εμάς απέχει μόλις 12 έτη φωτός, ενώ ο πιο μακρινός 2.500 έτη φωτός!\nPrevious PostΤο Dawn ανακαλύπτει στοιχεία οργανικού υλικού στον νάνο Δήμητρα\nNext PostΤο άκρως εντυπωσιακό Βόρειο Σέλας από το Διάστημα!!